TRADICIJA DUGA 19 GODINA: Matija Bećković ponovo održao lekciju iz poezije i humanosti – Nadlanu.com\nTRADICIJA DUGA 19 GODINA: Matija Bećković ponovo održao lekciju iz poezije i humanosti\nObjavljeno 22. jan 2016. / 14:48:22\nDirektor pozorišta Dušan Kovačević rekao je da je Matijin pesnički dar omogućio da se ljudi kojima je potrebna pomoć ne zaborave.\n„ Kada Zvezdara teatar objavi repertoar za decembar i najavi pesničko veče, ulaznice se za dva dana rasprodaju. To demantuje priče da poezija nikoga ne interesuje, a i da su ljudi ravnodušni prema sirotinji i patnjama drugih. Potrebno je pružiti im priliku da iskažu svoju solidarnost.“, izjavio je Matija Bećković.\n„Veče sa Matijom“ je tradicionalni dobrotvorni program koji Matija Bećković održava u Zvezdara teatru. Naš uvaženi pesnik je govorio svoje stihove, a prihod od prodaje ulaznica i donatorskih priloga ustupa već devetnaest godina zajedno sa pozorištem Zvezdara teatar u humanitarne svrhe.


Izveštaj sa okruglog stola „Položaj oštećenih (žrtava) u krivičnom postupku u Republici Srbiji“ – Kuća ljudskih prava\nIzveštaj sa okruglog stola „Položaj oštećenih (žrtava) u krivičnom postupku u Republici Srbiji“\nkljp February 10, 2017\nKomitet pravnika za ljudska prava, kao koordinator radne grupe za praćenje sprovođenja Akcionog plana za Poglavlje 23, organizovao je 01.02.2017. godine okrugli sto u cilju poboljšanja položaja žrtve u našem zakonodavstvu, a koje je kao takvo predviđeno u okviru poglavlja 23 pristupnih pregovora sa Evropskom unijom.\nUvodnu reč imao je moderator prvog dela okruglog stola Milan Antonijević, direktor Komiteta pravnika za ljudska prava, koji je istakao zadovoljstvo povodom održavanja okruglog stola, a potom i značaj koji ima unapređenje položaja oštećenog iz ugla Akcionog plana za Poglavlje 23. Prema njegovim rečima Akcioni plan na više mesta govori o položaju oštećenog, a mere koje su predviđene da uđu u naše Krivično zakonodavstvo, ali i u samu razradu Akcionog plana, tiču se raznih oblasti, od maloletnika, preko nasilja u porodici, prava LGBT populacije i drugih ranjivih grupa.\nRobert Sepi, iz institucije Zaštitnika građana Republike Srbije istakao je na samom početku svog izlaganja da ova institucija nije nadležna da komentariše rad sudova, ali da to ne znači da oni nemaju saznanja koja prava se krše u krivičnim i drugim postupcima. Poruku koju želi da istakne jeste da samo normativno usklađivanje neće popraviti stanje položaja oštećenog u krivičnom postupku, da je to samo pola koraka, dok je drugi deo primena propisa. Iz podataka kojima ova institucija raspolaže može se zaključiti da mnogi slučajevi u kojima postoje oštećena lica nisu predmet procesuiranja. Primera radi, istakao je da od svih prijava u protekloj godini, na nivou svih lokalnih samouprava i od strane nadležnih organa, za samo 10% prijavljenih slučajeva nasilja u porodici podneta je krivična prijava.\nNenad Vujić, direktor Pravosudne akademije, složio se i dodao da je put ka primeni propisa obuka i edukacija nadležnih, kao i njihovo povezivanje i koordinacija. Zatim, istakao je da se dešava da svako u okviru svoje nadležnosti uradi dobro svoj posao, ali zbog nepovezanosti imamo žrtvu koja je van sistema. Kao rešenje problema vidi obuku naležnih, a zatim je najavio da će u februaru 2017. godine početi obuka tužilaca i policije koja je propisana Zakonom o sprečavanju nasilja u porodici.\nMilena Vasić, pravnica YUCOM-a, ukazala je na probleme oštećenih lica u krivičnom postupku. Kao poseban problem ističe neprepoznavanje žrtve kao takve u našem krivičnom zakonodavstvu. Na veličinu ovog problema ukazala je jasnim primerom: u istom pravnom položaju nalazi se neko kome je ukraden bicikl i neko ko je žrtva silovanja. Tok krivičnog postupka nosi sa sobom niz problema sa kojima se susreću oštećeni, a jedan od tih je da kada se pojavljuju u svojstvu svedoka lica moraju ostaviti svoje lične podatke koji podrazumevaju adresu, jmbg i ostale podatke. Kada uzmemo u obzir da se tu radi i o Zločinu iz mržnje i drugim delima sa elementom nasilja, onda to vodi opravdanom strahu kod žrtava da će to nasilje nad njima opet biti ponovljeno. Ovde čak ni status posebno osetljivog svedoka nije dovoljan, koji se u praksi retko i primenjuje. U toku krivičnog postupka oštećeni ima jako malo mogućnosti da reaguje pravnim lekovima, odnosno polja primene su imovinskopravni zahtev i troškovi krivičnog postupka. Poseban problem predstavlja načelo oportuniteta koje, prema poslednjim izmenama, ne predviđa pristanak oštećenog kao uslov. Oštećeni čak nema ni parvo na uvid u to koju je obavezu ispunio osumnjičeni kako bi se oslobodio gonjenja. Sličan problem postoji sa sporazumom o oslobađanju krivice, kao i rokom koji se predviđa za prigovor oštećenog onda kada tužilac odbaci krivičnu prijavu ili obustavi gonjenje.\nTema drugog panela okruglog stola je položaj žrtve u krivičnom postupku i svoje viđenje prvi je izneo dr Goran Ilić, izborni član Državnog veća tužilaca i zamenik Republičkog javnog tužioca, koji je istakao da na pitanje novinara kako ocenjuje položaj oštećenog, prva reč koja mu je pala napamet bila “bedno”. Pravo oštećenog da preuzme krivično gonjenje je u znatnoj meri suženo, tako optuženi može preuzeti gonjenje tek nakon potvrđivanja optužnice. Najbolje sagledavanje položaja oštećenog imaćemo ako sagledamo kroz primenu oportuniteta i kroz postupak o zaključenju sporazuma. On ističe da prigovor koji je jedino pravno sredstvo koje prilikom primene oportuniteta oštećeni ima, nije efikasno pravno sredstvo, a da to proizlazi iz činjenice da je tužilaštvo jedan strogo centralizovani sistem što praktično znači da, u visoko profilisanim predmetima i predmetima koji su politički osetljivi, više tužilaštvo svakako vrši nadzor nad nižim tužilaštvom prilikom odlučivanja o toj krivičnoj prijavi. Iz toga sledi da oštećeni podnosi prigovor ustvari tužilaštvu koje je odlučilo o spornoj prijavi i tada, kada bi prigovor bio usvojen, to bi značilo da taj tužilac priznaje propust u svom radu. Nakon toga, gospodin Ilić osvrnuo se i na problem preuzimanja krivičnog gonjenja, gde smatra da je novim Zakonom znatno suženo pravo oštećenog, jer pretpostavlja da je on prisutan na ročištu kada javni tužilac odustaje od gonjenja, a pri tome ne predviđa čak ni mogućnost opravdanog izostanka oštećenog. Na kraju, istakao je i problem prilikom sklapanja sporazuma između okrivljenog i tužilaštva jer oštećeni nije subjekt ni pregovaranja ni odlučivanja o sporazumu.\nDragoljub Đorđević, predsednik Advokatske komore Srbije, podsetio je da još u vreme donošanja novog Zakona o krivičnom postupku komora je ukazala posebno na nedostatak, odnosno manjak prava oštećenog. Na dotadašnje komentare o položaju žrtve I potrebi da se izdvoji položaj takvih lica, gospodin Đorđević ističe da se slaže u jednom delu ali i da smatra da svi oštećeni moraju imati jednaka prava i da bismo u suprotnom došli na teren diskriminacije. Pomenuo je i da je stav Advokatske komore Srbije da je učinjena velika greška i nepravda pre svega prema građanima Srbije, time što advokatura nije obuhvaćena aktivnostima vezanim za Poglavlje 23, već aktivnostima koje su predviđene za Poglavlje 3 – Usluge. Takođe, navodi da se nikada do sada nije desio ovakav eksperiment da se u pregovorima izostavi advokatura.\nTanja Ignjatović, predstavnica Autonomnog ženskog centra, govorila je o položaju žena žrtava u krivičnom postupku. Ona je istakla da kada je u pitanju nasilje prema ženama i nasilje u porodici, to zahteva posebnu pažnju jer se radi o posebno osetljivim svedocima kako je u pitanju specifičan odnos između žrtava i učinioca koji obuhvata lični, emotivni i porodični odnos. Iako se čini da nisu u pitanju teška dela, izuzev ubistava kojih nije malo, posledice su psihološki razarajuće. Nakon toga, ukazala je na neophodnost obavezne i standardne procene bezbednosnih rizika, i tom prilikom podsetila je na slučaj koji se dogodio u Boru kada je zamenica javnog tužioca primenila oportunitet, a takva njena odluka rezultirala je ubistvom žene na način na koji joj je ranije prećeno, i to ispred dvoje maloletne dece.\nNikola Kovačević, pravnik Beogradskog centra za ljudska prava, govorio je o položaju žrtava zlostavljanja i torture. Na početku izlaganja istakao je da prema podacima kojima raspolaže Beogradski centar za ljudska prava, u poriodu od 01.10.2010 – 01.10.2013. godine od 191 slučaja koji su dospeli u fazu glavne rasprave povodom krivičnog dela iznuđivanje iskaza i krivičnog dela zlostavljanja i mučenja protiv policijskih službenika i zaposlenih u zavodima za izvršenje krivičnih sankcija, u 96 slučajeva radi se o postupcima koji su ušli u pomenutu fazu nakon što je oštećeni preuzeo krivično gonjenje, odnosno nakon odustanka tužioca. Od kako je na snazi novi Zakon o Krivičnom postupku podneto je 166 krivičnih prijava za pomenuta dva krivična dela, dok je podignuto samo 9 optužnih predloga, odnosno samo 5% krivičnih prijava koje su došle u fazu glavne rasprave. Iz ovoga jasno se vidi na koji način je promenjen položaj oštećenih u krivičnom postupku i kako su rezultirale smanjenje mogućnosti oštećenog da preuzme krivično gonjenje. Dodaje da je posebno otežavajuća okolnost kada imate policijskog službenika kao okrivljenog i činjenicu da od policije zavisi u velikoj meri i koliko će tužilaštvo biti efikasno. Ovome doprinosi i odnos policije i tužilaštva koji nije adekvatno rešen jer će u praksi policijski službenik koji se nađe u situaciji da bira da li će poslušati tužioca ili svog starešinu, uvek poslušati onoga od koga zavisi (statrešinu).\nIvana Stjelja, predstavnica civilnog društva u Komisiji za žalbe Saveta za štampu, govorila je o izveštavanju medija o krivičnim postupcima i položaju oštećenog u medijima. Istakla je da postoje 3 ključna problema. Prvi, tekstovi o krivičnim delima nalaze se uvek u crnoj hronici, takvi tekstovi su puni senzicionalizma. Primer je nasilje u porodici, gde se nikada ne analizira uzrok nasilja, jako retko se sreću saveti ženama gde da potraže pomoć i slično. Drugi problem je interesovanje medija koje se pojavljuje u trenutku kada nasilje već bude izvršeno i traje do pokretanja postupka, a o toku postupka i presudi već nemamo nikakva izveštavanja. Treći problem su izvori koje novinari navode, često su nepouzdani i anonimni, ne prave se razlike između pretpostavki i nagađanja s jedne strane i činjenica sa druge strane. Kodeks novinara Srbije sadrži odredbu upravo o obavezi da se prave takve razlike. Osim ova tri ključna problema, istakla je i načine na koje novinari krše Kodeks izveštavajući o žrtvama i događaju, i na koji način dolazi do povrede prava žrtava. Naglašava da novinari moraju imati svest o moći medija i mogućim posledicama po žrtve.\nDragoslava Barzut, predsednica Udruženja „DA SE ZNA!“ govorila je na temu iskustava žrtava u krivičnom postupku. Kao problem iz ugla ovog udruženja ističe nedostatak krivičnog procesuiranja. Do toga dolazi delom iz razloga što je potrebno izgovaranje svoje seksualne orjentacije, koje je samo po sebi nasilje i vodi nizu drugih oblika nasilja, a jedno od najvećih je egzistencijalno. To se posebno odnosi na maloletna lica koja ostaju bez podrške, u ne malom broju slučajeva roditelji se odriču svoga deteta koje kao takvo ostaje prepušteno sistemu koji ga ne prepoznaje.\nSlobodan Geogriev, predstavnik BIRN-a, govorio je iz pozicije novinara i medija. Opisao je kako izgleda izveštavanje novinara sa jednog događaja kada to dobije kao zadatak, da nije bilo samo negativnih efekata novinarskih tekstova o krivičnim delima i krivičnim postupcima, već i dosta pozitivnih upravo po žrtve. Naveo je da novinar koji sve odradi onako kako se očekuje od njega, na kraju dana svoj izveštaj podnosi uredniku koji će odlučiti zapravo šta će i kako biti objavljeno. Kao odgovor na zainteresovanost medija da izveštavaju o toku postupka koja je minimalna ili je uopšte i nema, gospodin Georgiev je izneo mišljenje da je to posledica predugog trajanja postupaka i da je siguran da ako se to izmeni, i izveštavanje medija će se popraviti u skladu sa tim.\nU diskusiji koja je zatim usledila učestvovali su Nina Nicović, Katarina Ivanović, Marina Kljajić, Stana Pantelić i Biljana Stanojević.\nNina Nicović iz Asocijacije pravosudnih savetnika Srbije, predložila je nekoliko praktičnih saveta. Jedan od takvih je da se uspostavi interna praksa prilikom saslušanja okrivljenog, naročito kada se radi o pomenutim osetljivim slučajevima. Takva praksa podrazumevala bi da se okrivljenom lično uruči poziv, a da već sledeći korak bude dovođenje čime bi se prilično doprinelo ubrzanju postupka.\nKatarina Ivanović iz Astre predstavila je podatke kojima ova organizacija raspolaže, a tiče se procesuiranja krivičnih dela trgovine ljudima. Ukazala je na položaj žrtava u postupcima povodom ovog krivičnog dela gde se, kako navodi, od žrtve traži sve, a njoj se pruža vrlo malo, posmatra se samo kao izvor informacija.\nMarina Kljajić podsetila je da Fond za humanitarno pravo vrši monitoring svih suđenja za ratne zločine, a u velikom broju i zastupa oštećene. Od izvršenja ovih krivičnih dela pa do procesuiranja prođe najčeće puno vremena, što vodi tome da su žrtve često jedino dokazno sredstvo u postupku, pa u skladu sa tim budu i tretirane. Dodatan problem javlja se kada se žrtva nađe u ulozi oštećenog i u ulozi svedoka, a Predsednik veća ostavi to svedočenje za sam kraj, tako da se kao posledica javlja onemogućavanje vršenja prava koje lice ima kao oštećeni u postupku sve do trenutka svedočenja, tačnije mogućnost da koristi svoja prava odlaže se do pomenutog trenutka (nakon svedočenja).\nStana Pantelić, iz Ministarstva unutrašnjih poslova, istakla je da nasilje u porodici ne poznaje profesiju i da ga može izvršiti bilo ko – mlekar, advokat, policajac. Tvrdi da policijski službenici, kao počinioci krivičnih dela, nemaju gotovo nikakvu privilegiju u odnosu na ostale građane.\nBiljana Stanojević iz PRADOK-a dodala je da se slaže da je nužna promena Zakona o krivičnom postupku, ali i da je jako bitno da se na narod senzibiliše na odgovarajući način. Njeno mišljenje je da je problem u izveštavanju novinara koji nisu specijalizovani da izveštavaju o određenim temama, i zato danas javnost kreira bez ikakave kontrole i sankcije neodgovorno novinarstvo.\nAgenda_Okrugli sto posvecen položaju oštecenih u krivicnom postupku\nIzveštaj sa okruglog stola 01.02.2017.\nkljp Feb 10


Makron priznao da najveći rivali Brisela osvajaju Srbiju - Sputnjik Srbija\n19:38 17.02.2020 (osveženo 15:57 27.02.2020) Preuzmite kraći link\n"Uzmite za primer Srbiju. Predsednik Vučić sjajno radi svoj posao, imam mnogo poštovanja za njega jer je pokazao vođstvo u svojoj zemlji, ali investicije koje vidite tamo nisu evropske, već ruske i kineske. Lepo je otvarati pregovaračka poglavlja, ali to ne menja život ljudi", istakao je Makron.\n„Prostim jezikom rečeno, jezikom naroda: Ljudi, ne radimo dobro, ni dovoljno brzo ni dovoljno kvalitetno i ako nešto radikalno ne promenimo drugi veći faktori i igrači – u prevodu Rusi i Kinezi - ostvariće uticaj na Zapadnom Balkanu, pre svega u Srbiji“, tumači Gujaničić i dodaje je to zapravo samo kontinuitet Makronovog ranije iskazanog stava.\n„Makron je konstatovao da EU nije ni dovoljno efikasna, a ni dovoljno prisutna, pogotovu na nivou meke moći - kulture, širenja jezika, umetnosti, nauke..., a ne samo one klasične tvrde moći – politike, ekonomije. U tom smislu je posebno apostrofirao Srbiju, kao najvažniju i najveću zemlju regiona koja još nije pristupila EU“, kaže sagovornik Sputnjika.\nKina i Rusija - najveći izazovi za Evropu.\ninvesticije, Kina, Evropska unija, predsednik, Francuska, Emanuel Makron


Dimitrov: Nakon deset preporuka još nemamo pregovore sa EU\nTanjug 3. septembra 2019. 18:10\nBLED – Ministar spoljnih poslova Severne Makedonije Nikola Dimitrov izjavio je danas je da je prošlo 18 godina od potpisivanja Sporazuma o stabilizaciji i pridruživanju sa EU, 14 godina od dobijanja statusa kandidata i deset godina od prve pozitivne preporuke za početak pregovora o pristupanju, međutim, do sada pregovori EU s njegovom zemljom nisu još počeli.\nOn je na Strateškom forumu na Bledu postavio pitanja da li zapravo države-članice Evropske unije ne veruju mišljenju i preporukama Evropske komisije o početku pregovora sa Severnom Makedonijom.\n“Mi smo u maloj grupi zemalja koja je napravila napredak u procesu demokratizacije”, rekao je Dimitrov, ali je dodao da je makedonski narod u poslednjih deset godina izgubio moralni kompas zbog blokade na evropskom putu.\nOn je ipak izrazio uverenje da njegova zemlja ima veliku priliku za uspeh ove godine.\nKomentarišući spor sa Grčkom, on je dodao da se on ticao identiteta.\n“Da nismo prihvatili geografski prefiks (Severna Makedonije), ne bismo mogli da dugoročno očuvamo identitet, da očuvamo činjenicu da smo Makedonci i da govorimo makedonski jezik”, istakao je šef makedonske diplomatije.\nKako je kazao, sada Severna Makedonija ima podršku i u Grčkoj.\n“Ne verujem da će bilo koja zemlja, uključujući Nemačku i Francusku, propustiti da shvati koliko su naše odluke ove i prethodne godine bile evropske”, istakao je Dimitrov.\nOn je dodao da države na Balkanu nemaju vremena, te da mora da se radi zajedno i da se rešavaju istorijska pitanja, jer će u suprotnom, kako je kazao, samo penzioneri ostati u državama regiona, dok će svi maldi otići.


UNICEF Bosnia and Herzegovina - Info centar - Pripremne radionice za predstavnike novih opština-općina u programu SPIS\nSarajevo, 27.2.2012. - Predstavnici novih 10 ciljnih općina/opština i Brčko distrikta okupili su se na dvijema pripremnim radionicama kako bi se bolje upoznali sa konceptom socijalne (društvene) zaštite i inkluzije, ciljevima, strukturom, metodologijom, partnerima i očekivanim rezultatima projekta koji finansira Evropska unija "Jačanje sistema socijalne zaštite i inkluzije za djecu u BiH".\nNa pripremnim radionicama koje su održane u Tesliću 23. i 24. februara za opštine iz Republike Srpske i Brčko Distrikt, i u Sarajevu 27. i 28. februara za Federaciju BiH predstavljeni su primjeri dobre prakse ciljnih opština iz prethodne faze (Bileća, Laktaši, Novi Grad Sarajevo i Novi Travnik). Radne grupe su definisale preporuke za ključna pitanja i dogovorile naredne aktivnosti u provedbi programa na svim nivoima.\nU trećoj fazi provedbe ovog projekta (2011-2012) ciljne opštine su: Čelinac, Derventa, Gacko, Gornji Vakuf/Uskoplje, Kupres, Mrkonjic Grad, Posušje, Prnjavor, Tešanj, Velika Kladuša i Brčko distrikt. Lokacije obuhvaćene projektom u okviru prve dvije faze (2008-2011) bile su: Bileća, Laktaši, Livno, Kotor Varoš, Novi Grad, Novi Grad Sarajevo, Novi Travnik, Sanski Most, Stolac i Višegrad.\nPod sloganom „Za svako dijete“ UNICEF je okupio partnere iz vlasti, lokalne zajednice i civilnog društva kako bi unaprijedili sistem socijalne zaštite i inkluzije djece. Uz podršku Evropske unije, ovaj program doprinosi jačanju sistema i izradi politika i programa za zaštitu socijalno isključene djece i njihovih porodica.\n„Vjerujem da saradnja među različitima opštinama i razmjena ideja i iskustava takođe doprinosi jačanju sistema drštvene zaštite i inkluzije za djecu kako bi se osiguralo da postignemo ono što želimo na kraju – da je svako dijete obuhvaćeno uslugama društvene zaštite bez obzira na porijeklo, etničku pripadnost, grografsko porijeklo ili sposobnosti.“ – izjavila je predstavnica UNICEF-a u BiH Florence Bauer.\nProjekat "Jačanje sistema socijalne zaštite i inkluzije djece" je višegodišnji, multidisciplinarni program podrške pretpristupnom procesu Bosne i Hercegovine u oblastima sveukupne društvene zaštite, socijalne inkluzije i prava djeteta. Ciljne grupe programa su donosioci politika i stručni radnici koji provode reformu sistema socijalne zaštite, kao i ranjive kategorije djece i porodica. Evropska unija finansira ovaj projekat od 2008. godine iz Instrumenta za pretpristupnu pomoć (IPA) u iznosu od 4,1 miliona EUR, sa ciljem da pomogne u izgradnji sistema koji će osigurati adekvatnu politiku socijalne zaštite te socijalnu zaštitu i inkluziju djece i njihovih porodica.\nU realizaciji projekta učestvuju sva nadležna ministarstva, te mnogobrojni partneri iz nevladinog sektora i civilnog društva.\nPod sloganom „Za svako dijete“ UNICEF je okupio partnere iz vlastie, lokalne zajednice i civilnog društva kako bi unaprijedili sistem socijalne zaštite i inkluzije djece. Uz podršku Evropske Unije, ovaj program doprinosi jačanju sistema i izradi politika i programa za zaštitu socijalno isključene djece i njihovih porodica.\nInception workshops for new target municipalities in SPIS programme


RTCG - Radio Televizija Crne Gore - Nacionalni javni servis :: Politika :: Nema međunarodnih standarda za rješavanje otvorenih pitanja\nEKSPERTKINJA VENECIJANSKE KOMISIJE 20. 09. 2019. 14:31 >> 14:30 0\nEKSPERTKINJA VENECIJANSKE KOMISIJE\nNema međunarodnih standarda za rješavanje otvorenih pitanja\nNe postoje međunarodni standardi koji bi se mogli primijeniti, niti dokumenta koja bi se mogla koristiti radi rješavanja otvorenih pitanja u Crnoj Gori, rekla je ekspertkinja Venecijanske komisije (VK) za izborne procese Tatjana Boguševič.\nČlanovi Radne grupe 6 Odbora za sveobuhvatnu reformu izbornog i drugog zakonodavstva sastali su se sa Boguševič, koja sarađuje sa različitim međunarodnim organizacijama, uključujući OEBS/ODIHR, EU, IFES i VK Savjeta Evrope, na svim projektima vezanim za izbore.\n„Sastanak je održan kako bi se, na cjelovit način, međunarodne institucije upoznale sa urađenim u okviru radnih grupa Odbora, radi ostvarivanja zahtjevnog zadatka, u ovom slučaju, normativne, cjelovite uređenosti izbornog procesa“, kaže se u saopštenju.\nPredmet prvog u nizu sastanaka posvećeno-angažovanih poslanika, predstavnika civilnog sektora i akademske zajednice sa predstavnicima međunarodnih institucija, bio je razmatranje Nacrta kodeksa etičkog ponašanja u izbornim kampanjama.\nBoguševič je, kako se navodi, saslušala dodatna obrazloženja u vezi sa Nacrtom kodeksa i saopštila da je Radna grupa 6, koja se bavila ovim pitanjem, a time i Odbor za sveobuhvatnu reformu izbornog i drugog zakonodavstva, na dobrom putu.\n„Ona je istakla da ne postoje međunarodni standardi koji bi se mogli primijeniti, niti dokumenta koja bi se mogla konsultovati radi rješavanja otvorenih pitanja u Crnoj Gori, već da postoji dobra i bogata međunarodna praksa, posebno dragocjena kada su stare demokratije u pitanju“, kaže se u saopštenju.\nBoguševič je sugerisala da je na strukturama parlamenta i stvar konačne odluke Skupštine Crne Gore na koji način će biti riješena ova otvorena pitanja.\n„Ponovila je da je rad na Nacrtu kodeksa očigledan, posvećen i promišljen, da se krenulo dobrim putem, ukazavši da je ovim kodeksom potrebno riješiti dileme otvorene u prethodnim izbornim procesima i registrovane u izvještajima međunarodnih organizacije koje su ove izborne procese nadgledale“, kaže se u saopštenju iz parlamenta.


Predlog zakona o sporazumnom finansijskom restrukturiranju | Pančevo - 013 info\nBlokiran račun ima 56.000 firmi u Srbiji\nTanjug\tPon, 14/09/2015 - 00:05\nPodaci Narodne banke Srbije pokazuju da su na dan 30. aprila računi bili blokirani kod 29.556 pravnih lica i 26.239 preduzetnika, zbog dugova od 256,7 milijardi, odnosno 15,5 milijardi dinara.\nVlada je, u nastojanju da taj problem reši, uputila poslanicima novi predlog zakona o sporazumnom finansijskom restrukturiranju, koji bi trebalo da uspostavi bolje odnose firmi i poverilaca. U obrazloženju predloga ovog zakona koji je iznet pred Vladu, a u koji je Tanjug imao uvid, navedeni su podaci Narodne banke Srbije da su na dan 30. aprila računi bili blokirani kod 29.556 pravnih lica i 26.239 preduzetnika, zbog dugova od 256,7 milijardi, odnosno 15,5 milijardi dinara.\nU takvim uslovima, značajno se uvećava i broj nenaplativih kredita, odnosno kredita u kašnjenu dužoj od 90 dana. Njihov ukupan iznost na kraju septembra 2014. bio je 436,7 milijardi dinara ili 23 odsto od ukupnih plasmana. Sporazumno finansijsko restrukturiranja je, kako je navedeno u obrazloženju, dobrovoljno, vansudsko restrukturiranje dugova privrede kroz redefinisanje odnosa između firme u problemima i poverilaca, pre svega banaka, a pregovori se vode uz podršku Privredne komore Srbije kao institucionalnog medijatora.\n“Postupak zavisi od želje banaka da učestvuju i postignu dogovor. Banke, recimo, nisu zainteresovane za odricanje od prava na blokiranje računa dužnika, čak i u toku pregovora o restrukturiranju, jer ostali poverioci koji nisu uključeni u postupak, nisu ograničeni da račun blokiraju te mogu doći u prednost u odnosu na banke učesnice u postupku”, piše u ovom dokumentu.\nUz to, strankama u postupku omogućena su poreska oslobođenja i pogodnosti na koje ne bi imale pravo po opštem ugovornom okviru. Od usvajanja sličnog zakona 2011. godine, pokazalo se da postoje pravne praznine i nepreciznosti, pa deo problema nije ni moguće rešiti bez izmena Zakona, piše u obrazloženju. U dosadašnjim postupcima, primera radi, samo je dva puta zaključen ugovor o mirovanju dugova, pa je zato potrebno to ostaviti samo kao mogućnost, a ne propisivati ga kao obavezan korak u postupku, što je prihvaćeno u Nacrtu zakona.\nAnalize koje su PKS i EBRD sprovodile u 2013. i 2014. godini bile su osnov da Ministarstvo privrede oformi radnu grupu za pripremu Nacrta izmena i dopuna Zakona o sporazumnom finansijskom restrukturiranju. Nacrt je utvrđen na sednici Vlade Srbije, koje je održana 10. septembra i upućen je Narodnoj Skupštini.\nU proteklom periodu, PKS je sprovela ukupno 36 postupaka od čega je uspešno okončana trećina vođenih postupaka, a vrednost restrukturiranih potraživanja iznosi blizu 30 miliona evra.\ndugovi finansije Narodna banka Srbije


Ne da(vi)mo Beograd: Izgradnja spalionice koštaće najmanje milijardu evra\n► Ne da(vi)mo Beograd: Izgradnja spalionice koštaće najmanje milijardu evra\nAnaliza ugovora o izgradnji spalionice na deponiji u Vinči pokazala je da će privatni investitor od grada u narednih 30 godina dobiti najmanje milijardu i 150 miliona evra, saopštila je danas Inicijativa Ne da(vi)mo Beograd.\nKako se navodi u saopštenju, iako će investitor francusko-japanski konzorcijum (The Consortium of SUEZ Groupe SAS & I-Environment Investments limited) uložiti 300 miliona evra, ugovor će doneti "ogromne finansijske obaveze koje će se katastrofalno odraziti na budžet grada i komunalne troškove građana".\nUgovorom za javno-privatno partnerstvo grada Beograda za pružanje usluga tretmana i odlaganja komunalnog otpada sa privatnim investitorom koji je potpisan 29. septembra, grad Beograd se obavezao da u narednih 30 godina investitoru isplaćuje više od 38 miliona evra godišnje, što je u zbiru oko milijardu i 150 miliona evra.\nDodaje se da je to minimalni iznos, jer nisu uračunati svi prateći infrastrukturni troškovi, kao ni troškovi koji uključuju povlašćen položaj u proizvodnji energije.\n"Ova ogromna ulaganja koja grad izvodi imaju za rezultat srazmerno veliku zaradu privatnog investitora, a štetu po javne finansije, ostavljaju gradski budžet sa enormnim direktnim i skrivenim troškovima, a građane sa cenom tretmana otpada i najmanje četiri puta većom cenom usluga", saopštila je Inicijativa Ne da(vi)mo Beograd.\nIncijativa je navela i da se očekuje poskupljenje računa građana za četiri do pet puta za odvoženje smeća, kao i ukidanje mogućnosti otvaranja radnih mesta u "zelenoj ekonomiji".\nPored finansijskog dela, analiza je navela i pravno-proceduralne probleme.\nNavodi se da ugovoru nedostaju određeni delovi, kao i to da se gradsko pravobranilaštvo nije bavilo analizom Ugovora, jer po njihovom tumačenju prevod ugovora nije u duhu srpskog jezika i nema pečat sudskog tumača.\nMinistar zaštitite životne sredine Goran Trivan izjavio je danas da je gradnja mini hidroelektrana u zaštićenim prostorima omogućena zakonom, te da bi za zabranu njihove gradnje trebalo...\nMinistar zaštite životne sredine Goran Trivan izjavio je danas obilazeći Regionalni centar za upravljanje otpadom u Kikindi da je otvorena istraga zbog sumnje da je na deponiji u tom gradu...\nPolemika Jovanovića i Vesića o deponiji u Vinči\nSkupština grada Beograda odbila je predlog Odborničke grupe Savez za Srbiju da se u dnevni red današnje sednice uvrsti rasprava o Ugovoru o javno-privatnom partnerstvu za deponiju u Vinči, jer...\nSmrdljivi dim se i dalje širi sa deponije u Staroj Pazovi\nSa Gradske deponije u Staroj Pazovi i večeras se širi gusti beli smrdljivi dim, koji dopire i do autoputa Beograd-Novi Sad. Reč je o smetlištu koje se nalazi na oko dva kilometra od naseljenog...


WEB upravljanje kompenzacijama i obračunskim plaćanjima\nObjavljeno u Kompenzacije i kombinatorika kompenzacija\nJedinstvena web aplikacija koja upravlja cjelokupnim procesom izdavanja, tijeka potpisivanja,ispisa, te aktivacije i knjigovodstvenog knjiženja svih ugovora obračunskih plaćanja u skladu sa odredbama Zakona o obveznim odnosima.\nSa kojim dokumentima upravlja aplikacija?\nUgovori o ustupu potraživanja\nUgovori o preuzimanju duga\nUgovori o pristupu dugu\nUgovori o asignaciji\nUgovori o cesiji\nIzjave o višestrukim kompenzacijama\nZa korištenje aplikacije nije potrebno instalirati bilo koje programe na Vaše računalo. Registriranim korisnicima pristup aplikaciji omogućen je putem bilo kojeg web preglednika, ili putem tablet računala i mobilnih aparata.\nRegistriranim korisnicima aplikacije omogućeno je besplatno korištenje registra poslovnih subjekata sa više od 18000 registriranih pravnih subjekata u RH, te besplatno korištenje kontakt adresara osoba koje rade u tim pravnim subjektima.\nTo predstavlja izvrsnu pomoć svima koji trebaju poslovne kontakte u svojoj primarnoj djelatnosti.\nOn line potpisivanje kompenzacija digitalnim potpisom\nONLINE pronalazak rješenja za kompenzacije i kombinatorika


Parobrod predstavlja: Ulični festival francuske šansone - Dan u Beogradu\nNaslovna » Izlasci » Festivali » Parobrod predstavlja: Ulični festival francuske šansone\nAh Neša 14. juni 2012. Festivali Postavite komentar\nPovodom svetskog dana muzike UK „Parobrod“ organizovaće Prvi ulični festival francuske šansone, 21. juna od 17.00 ispred Bistroa Pastis, Strahinjića bana 52b.\nOve godine Svetski dan muzike biće obeležen festivalom na kome će se predstaviti pevači amateri, ljubitelji šansone, koji su uspešno prošli audiciju, u pratnji Tzootzoonga ansambla, koji čine bas, harmonika i gitara. Publika će moći da čuje kako u njihovoj interpretaciji zvuče neke od najpoznatijih francuskih šansona poput „La vie en rose“, „Parole parole“, „Nathalie“…\nPosle nastupa beogradskih šansonjera, program se nastavlja francuskim mjuziklom „Les Demoiselles de Rochefort“ (1967.), sa Ketrin Denev i Džinom Kelijem, koji se prikazuje u oviru festivala Filmstreet od 20.30.\nPosle ovog muzičkog zagrevanja, festival će biti nastavljen u klubu „Mladost“, uz francuski haus koji će od 23.00 puštati DJ Mulder from Paris. (danubeogradu.rs)\nTagoviclubbing dub festivali film muzika uk parobrod\nPrethodni Otvaranje kupališne sezone na Adi Ciganliji\nSledeći Počinje letnja sezona na bazenima SC „Olimp“


Žabogutački i „pravi povratak u devedesete“\nŽabogutački i „pravi povratak u devedesete“\nNačin na koji su naši mediji propratili istorijsko parafiranje i kasnije usvajanje briselskog sporazuma o normalizaciji odnosa između Beograda i Prištine jasno nam je pokazao kako izgleda pravi povratak u devedesete godine kada je funkcionisala veoma dobro organizovana i efikasna kontrola državnih sredstava informisanja. Ona je drastično ispoljena i demonstrirana ovih dana i samo je sledila već poznatu medijsku matricu koju smo imali prilike da vidimo u vreme kada je padala Zapadna Slavonija i Republika Srpska Krajina.\nOsim nekoliko časnih, ali retkih izuzetaka uspostavljena je i ispoljena čvrsta kontrola koja se ogleda u održavanju političke jednoglasnosti i stvaranju atmosfere da ovaj “istorijski“ potpis ima nepodeljenu podršku u našoj javnosti. Glavni akcenat u medijskom izveštavanju može se sažeti u jednom od naslova da će petak 19. april biti zabeležen kao presudan istorijski korak ka budućnosti Srbije. Ovakve ocene se potkrepljuju stavom da je ovaj istorijski potez povukla vlada koja ima neokrnjen patriotski ”legitimitet” za teške odluke. Na ovaj način Srbija redefinisanjem odnosa Beograda i Prištine prolazi kroz iglene uši i okreće se životu. „Ako ne gori Hilandar, snage se mogu usmeriti na životna pitanja”, izjavljuje Milica Delević, koja je jedan od glavnih ideologa evropskog puta Srbije, a sada je ovim sporazumom konačno otklonjena glavna prepreka u modernizaciji i evropezaciji.\nReđali su se i ređaju i dalje kao na pokretnoj traci u televizijskim emisijama državni i funkcioneri vladajućih stranaka, ali i politički analitičari opšte prakse i sada politički pogodni i korektni komentatori koji su ushićeno i sa velikim entuzijazmom obrazlagali nužnost ostvarivanja i održavanja političkog jedinstva i prihvatanja ove istorijske ulaznice za budućnost. Glavni argument se sastojao u tvrdnji da je sporazum najviše što se u ovom trenutku moglo dobiti na pregovorima koji su bili više u sferi pripreme naše javnosti da prihvati ovo jedino moguće i prihvatljivo rešenje. Nije izostao ni glas osvešćenih građana koji su u anketama iskazali olakšanje i podršku mudrom i istrajnom rukovodstvu koje nam je omogućilo da počnemo najzad da se bavimo važnim socijalnim i ekonomskim pitanjima jer je Kosovo bilo stalna prepreka da se okrenemo najvažnijem poslu, uređivanju naše države i konsolidaciji izuzetno teške ekonomske situacije.\nIpak u komentatorskom dodvoravanju najdalje je otišao glavni urednik magazina Akter Tihomir Trišić koji je izrekao pravu odu našim najhrabrijim žabogutačima, a posebno najistaknutijem među njima, prvom potpredsedniku (ne sovjetskog Predzidijuma) vlade Aleksandru Vučiću. Ovaj uvodnik je zaista pravi primer neskrivenog udvorištva i novouspostavljenog medijskog i političkog jedinstva i jednoumnosti. ”Aleksandar Vučić je, za razliku od zadrtih i anahronih nacionalista, shvatio da izgubljene istorijske utakmice ne mogu da se dobiju, ali zato može da se počne sa nizanjem novih srpskih pobeda. Deficitarni su u nas žabogutači. Da ih ima samo malo više, mi bismo bili Švajcarska. Otuda potreba da rulja svakog ko pokaže karakteristike žabogutača utamani, jer posledica delovanja žabogutača je progres, a to ne vole ovi što se ne kupaju. Sporazum sa Albancima je velika žaba, najveća u Srba”. Svako ko dovodi u pitanje opravdanost i pravnu i ustavnu zasnovanost ovog sporazuma ne pripada plemenitom soju žabogutača već je pripadnik rulje koja ne voli da se kupa i protivnik je žabogutačkog progresa.\nPri tome nije se mogao u našoj kontrolisanoj i svakodnevno istrajno spinovanoj javnosti čuti gotovo nijedan disonantan glas koji bi doveo u pitanje stalno ponavljanu ideološku mantru kako Srbija ni ovog puta nije priznala Kosovo, niti će to ikada uraditi iako je jasno da se ovim sporazumom srpska država definitivno povlači sa prostora Kosova i na taj način priznaje nezavisnost ove paradržavne tvorevine, bez obzira na to što se naši državni funkcioneri pozivaju na tvrdnju da Kosovo neće biti član Ujedinjenih nacija. Interesantno je da predstavnicima tzv. boraca za poštovanje ljudskih prava i slobodu mišljenja nije zasmetala ovako uspostavljena medijska blokada. Vrhunac političke hipokrizije i licemerstva sadržan je u izjavi savetnika predsednika Republike Marka Đurića. ”To nije korak ka priznavanju Kosova, već u normalizaciji odnosa između Srbije i dela njene teritorije koji će biti krunisan donošenjem ustavnog zakona kojim se utvrđuje autonomija KiM. Taj stav ćemo u narednim danima argumentovano da obrazložimo zemljama koje nisu priznale Kosovo”. Zar nije mnogo važnije i značajnije kako će građanima Srbije i Srbima na Kosovu i Metohiji biti “objašnjavan” ovaj sporazum. Za njih se neprestano istrajava na argumentaciji da se radi o suštinskoj autonomiji pokrajine Kosovo na kojoj već važe evropski zakoni te pokrajine koja je u međuvremenu proglasila nezavisnost, ali neće biti nikada priznata od strane Srbije. Ali svi znamo da je stolica u Ujedinjenim nacijama već nuđena kao mogućnost da se pokrene ovaj uslovljeni proces normalizacije odnosa Beograda i Prištine.\nI dalje se kao glavni i presudni argument uzima insistiranje na poštovanju realnog stanja na terenu i tvrdnja da je naš pregovarački tim postigao u ovom trenutku najviše što se moglo dobiti u postojećim okolnostimaa. Pri tome je u samo nekoliko dana pređen put od odbijanja predloga koji nije bio ništa jer je bio apsolutno neprihvatljiv za naše pregovarače i koji niko nije ni imao priliku da vidi u pisanom obliku, do parafiranja i potpisivanja dogovora koji je omogućio trijumfalni politički uspeh naše delegacije jer je prvi put posle toliko vremena međunarodna zajednica kao posrednik u pregovorima prihvatila i neke srpske predloge. U toku vođenja pregovora stvarana je atmosfera da prihvatanje sporazuma o normalizaciji odnosa i ukidanju paralelnih institucija koje sada postaju kosovske nema nikavu alternativu jer jedino će nam to omogućiti da nastavimo proces evropskih integracija. Ali radi se samo o ispunjavanju uslova koji nam je predočila još Angela Merkel, zato i ne može da nas čudi da nam nemački predstavnici i dalje serviraju nove uslove za dobijanje datuma za otpočinjanje pregovora, što uslovljavaju doslednom i brzom implementacijom dogovorenog sporazuma o normalizaciji odnosa Beograda i Prištine kao dve nezavisne države.\nNakon što je premijer srpske vlade nedavno napisao da je naše zalaganje za očuvanje Kosova u sastavu srpske države, što je predviđeno i preambuli još uvek važećeg našeg ustava, najobičnija laž koja je ugrađena i u sam tekst Ustava, bilo je jasno da će pregovori dovesti upravo do faktičkog priznanja nezavisnosti Kosova. U svakoj ozbiljno utemeljenoj demokratskoj državi bi nakon ovakvog negiranja ustava, teritorijalnog integriteta zemlje i poništavanja ustavnog položaja jedne pokrajine premijer morao da podnese ostavku, a njegova politička karijera bi bila definitivno završena. Ali u Srbiji ne postoji ni senka funkcionisanja političke odgovornosti, zato se i može na ovako neprihvatljiv i za elementarni zdrav razum uvredljiv način u našim medijima tumačiti i protežirati istorijski sporazum iz Brisela, a da se pri tome ne može otvoriti ozbiljna i argumentovana rasprava o pravnom i političkom utemeljenju ovog sporazuma. Ustavni sud je već poslovično stavljen u potpunosti u funkciju vladajuće političke oligarhije, a upravo je ocena ustavnosti od posebne važnosti za funkcionisanje našeg pravnog i ustavnog poretka. Ne možemo se držati biblijskog tumačenja ustava, kako je nedavno izjavio spoljnopolitički komentator Politike Boško Jakšić kao glavni zagovornik prihvatanja realnosti koja je uvek na štetu našeg naroda. Od izuzetne važnosti je da se naglasi postojanje veoma jasne nesaglasnosti usvojenog briselskog sporazuma sa pre nekoliko meseci donetom rezolucijom o Kosovu i Metohiji u kojoj je sadržan jedan od suštinskih ustavnih načela da vlada Srbije mora pre svega da ispuni obavezu o očuvanju suvereniteta i teritorijalnog suvereniteta naše zemlje. Ovim sporazumom Skupština je dezavuisala rezoluciju koju je sama donela.\nU isto vreme se neprestano plasira tvrdnja da je sporazum morao biti prihvaćen jer bi inače usledila kosovska „Oluja“ i konačno etničko čišćenje Srba sa Kosova i Metohije. Na ovaj način se u potpunosti dovodi u pitanje postojanje međunarodnog prava i uloge međunarodnih snaga na Kosovu i Metohiji koje imaju jedan od osnovnih zadataka da štite ugrožena ljudska prava Srba i nealbanskog stanovništva i očuvaju multikulturalnost na ovim prostorima. Međutim, očigledno je da kada su Srbi u pitanju ovakva uloga međunarodnih snaga je veoma upitna jer im se otvoreno preti da je moguće etničko čišćenje bez obzira na to što imaju garancije utvrđene Rezolicijom Saveta bezbednosti. Pogrom koji se desio 2004. godine više je nego jasno upozorenje da se on odvijao uz saglasnost i dogovor onih koji su morali da spreče promenu realnosti na terenu, a to znači proterivanje Srba. Kasnije se isti međunarodni faktori, ali ne samo oni, pozivaju na silom promenjenu realnost na terenu kao glavnu osnovu za vođenje pregovora. Tako je očigledno bilo i ovog puta na pregovorima u Briselu koji su vođeni u senci pretnje podržavanja i organizovanja nove Oluje. Premijer Ivica Dačić je u Skupštini izneo svoju argumentaciju zašto treba prihvatiti sporazum pozivajući se na mogućnost kosovske verzije Oluje. ”Nećemo da pričamo bajke i da se probudimo sa kosovskom Olujom. Tačno je da nam je učinjena nepravda, velika nepravda, ali joj je prethodilo busanje u prsa, odbacivanje međunarodnih planova, medijsko junaštvo koje se ogleda u tome što su kada je zapucalo pobegli glavom bez obzira, ostavivši narod na milost i nemilost. Zato nema više skrivanja iza Kosova. Sami smo na ovoj našoj goloj ledini, i samo od nas zavisi šta će na njoj da bude, fabrike, škole, stanovi ili samo nepregledna groblja i suze. Biramo kakvu ćemo Srbiju imati sutra, poniženu u narodnim kuhinjama, ugušenu u suzama ili jaku, ekonomski razvijenu u kojoj će biti lekova za sve i u kojoj će Srbija biti lek za sve”.\nOčigledno je da pisci ovih pseudoliterarnih sastava iz njegovog kabineta nisu obavestili srpskog premijera da Kosovo i Metohija nije gola ledina, ali da na njemu, ali i celoj osiromašenoj Srbiji danas ima previše narodnih kuhinja koje jedva opstaju i zavise gotovo isključivo od humanitarne pomoći i delovanja Crvenog krsta. Premijer Ivica Dačić je dužan da nam otkrije koji su to ljudi kukavički pobegli sa Kosova, da li su to oni koji su i danas u vladajućim strukturama socijalističke partije i našim državnim instirucijama.\nNe treba prenebregnuti i činjenicu da će ovaj sporazum snažnije otvoriti i pitanje pristupanja Srbije NATO paktu jer se već može čuti argumentacija da se teško mogu razvijati odnosi sa EU ako se zemlja koja teži EU nalazi van natovskih struktura. A kao glavni argument koristiće se tvrdnja da NATO jedini garantuje teritorijalni integritet i bezbednost svojih članica. Problem je i sama priroda ovog sporazuma koji Vesna Rakić Vodinelić ocenjuje kao međunarodni ugovor jer je razgovor vođen pod okriljem EU, što je u njenom tumačenju ličilo na pregovore dve države, a dogovor o severu Kosova je samouprava u okviru Kosova, a ne u okviru Srbije. Međutim, jasno je da je ovaj sporazum ne može braniti pravničkom ekvilibristikom jer on je pre svega iznuđen politički dogovor koji ne može imati ustavno, a samim tim ni pravno utemeljenje. On može funkcionisati u okviru pravnog tumačenja jedino ako se prihvati politička argumentacija Marka Đurića i Vesne Rakić Vodinelić koja poteže tumačenje da joj pregovori održani u Briselu liče na pregovore dve države. Ali kakvi su to održivi i smisleni pravni argumenti koji ovaj sporazum svrstavaju u kategoriju međunarodnih ugovora. Ovde se radi samo o političkoj argumentaciji stava da je Kosovo nezavisna država u kojoj Srbi treba da velikodušno dobiju određeni stepen samouprave i autonomije u okviru pravnog sistema međunarodnio nepriznate države Kosovo čiji zakoni imaju evropsku suštinu.\nNevolja je u tome što je ovo i magistralna argumentacija koju podržavaju u svojoj ogoljenoj hipokriziji i licemerstvu funkcioneri srpske države pozivajući se papagajski na stav da nikada neće priznati nezavisnost Kosova koje niko od njih u ovom trenutku i ne traži. O ustavnosti ovog sporazuma svoj sud je dao i nekadašnji sudija Vrhovnog suda Zoran Ivošević. ”Predlog Sporazuma uvodi pojam zajednice srpskih opština koju naš Ustav ne prepoznaje. Korak dalje, predviđa da će SZO biti u sastavu kvazi Republike Kosovo, što je protivno Ustavu. Takođe propisano je da SZO funkcioniše u okviru zakona takozvane Republike Kosovo, što i faktički znači da više nije deo našeg sistema, već druge države. Mi smo na taj način znatno više od faktičkog, a nešto manje od formalnog priznali nezavisnost Kosova”.\nA Smilja Avramov je u svojoj izjavi pružila najjasniju poentu kada je u pitanju pravna i ustavna zasnovanost ovako usvojenog sporazuma. ”Ne gledam blagonaklono na izjave državnog vrha koje su sledile nakon potpisivanja sporazuma u Briselu. Sporazumom je pogažena rezolucija, ali i Ustav Srbije. Kako Vlada može da zaključi sporazum sa delom svoje sopstvene teritorije. Ni sa pravnčke tačke gledišta potpisivanje sporazuma nije logično jer Rezolucija 1244 Srbiji garantuje teritorijalni integitet”. Međutim, ovakve stavove nećete moći da čujete u našim državnim medijima koji nam garantuju pravo da čujemo i znamo sve. Nakon parlamentarne rsaprave usvojen je izveštaj vlade o normalizaciji odnosa Beograda i Prištine, a sporazum iz Brisela bio je samo njegov sastavni deo. Ako se radilo o međunarodnom ugovoru, postavlja se sasvim logično pitanje zašto ga Skupština nije onda ratifikovala što je njena izvorna i ustavna nadležnost. To se posebno može videti na koji način se plasira ideja o održavanju referenduma o sporazumu u Briselu.\nMeđutim svako zalaganje za referendum je kucanje na otvorena vrata, jer je refendumsko izjašnjavanje ova vlast već uveliko obavila, što se može videti i po podacima koji se neprestano objavljuju o aklamatornoj podršci koja je već stvorena u našem narodu. To je isti metod koji je koristio Milošević kada je svoje političke odluke potvrđivao na referendumima koji su pre svega bili politički i medijski dobro organizovani preparirani plebisciti. A tako bi bilo i ovoga puta jer se radi o istom političkom obrascu. Ostaje samo veliko i ozbiljno upozorenje da su ovakvi plebisciti koji se održavaju pod okriljem referenduma istinsko predvorje svake populističke diktature.\nOčigledno je da se uz priču o referendumu u naš politički život uvodi i tema neophodnosti promene Ustava i to posebno Preambule koja garantuje ostanak Kosova i Metohije u sastavu države Srbije. Promenom Preambule našeg važećeg ustava bio bi otvoren put za otklanjanje glavne ustavne prepreke za konačno rešavanje kosovskog problema jer bi Srbija izgubila i svoje poslednje ustavno-pravno uporište u odbrani teritorijalnog suvereniteta i integriteta. Tako se sve češće može čuti da eventualno održavanje referenduma o sporazumu iz Brisela treba vezati i promene Ustava jer bi se na taj način ispunio i jedan od najvažnijih uslova za nesmetanu implementaciju dogovora o normalizaciji odnosa Prištine i Beograda, što se sigurno nalazi na agendi uslova koji slede nakon potvrđivanja ovog sporazuma i de fakto priznavanja državnosti Kosova. ”Demokratsko jednoumlje je surovije od totalitarnog nasilništva. Totalitarci su gušili istinu tako što su je prećutkivali. U liberalnoj demokratiji ona se oglašava iz zapećka, čime zvanična laž dobija legitimitet preovlađujućeg činioca. Propaganda naših nekadašnjih upravljača bila je providna i na mahove smešna, podvale liberalnih medija uživaju prednost slobode izražavanja. Laž i istina su izjednačene i razmenljive. Vek provodimo robujući vešto izvedenim obmanama.” U našim političkim okolnostima već je zacementirano demokratsko jednoumlje o kome govori naš veliki pisac Mića Danojlić, i to su naše političke prilike u kojima je nemoguće sprovesti na fer i principijelan način referendum koji će imati neophodan demokratski legitimitet, bez toga dobićemo samo još jedno farsično ponavljanje istorije.\nU medijskoj kampanji koja je orkestrirano i organizovano vođena (a i dalje se vodi nesmanjenom žestinom) nakon ove “istorijske“ odluke o prihvatanju sporazuma moglo se čuti da na ovaj način konačno posle toliko godina dolazimo u situaciju da prevaziđemo problem Kosova koji traje decenijama i da se srpska Vlada sada okreće implementaciji sporazuma koji će omogućiti bezbednost i poštovanje ljudskih prava Srba i to ne samo na severu Kosova i Metohije, a samim tim i njihov masovniji povratak.O kavom stepenu bezbednosti može se videti i iz napada u Bošnjačkoj mahali u severnoj Mitrovici na dvojicu mladića Srbina i Goranca koji se desio pre nekoliko dana.Dvojica Albanaca koji su nožem u leđa pokušali da ubiju dva dečaka pušteni su već sledećeg dana da se brane sa slobode, uz obrazloženje da nisu opasni po okolinu. Ovakvih primera o garantovanoj bezbednosti ima napretek, a pri tome nikada krivci za napade ne budu privedeni pravdi koja je zasnovana na evropskim zakonima.\nJasno je svakom ko poznaje našu političku istoriju da se na ovakav način ne može prevazilaziti problem Kosova tako što će on biti politički marginalizovan i skrajnut, jer radi se o istorijskom i političkom procesu dugog i složenog trajanja i on se ne može rešavati i prevazilaziti stalnim tvrdnjama da je ono odavno izgubljeno i razgradnjom srpske države i njenog ustava. U našoj političkoj istoriji je problem Kosova često bio politički zloupotrebljavan i instrumentalizovan u najogoljenije partijske i lične interese, što se i danas čini. Sigurno je da je Kosovo poslužilo za politički uspon, ali i sunovrat ne samo Slobodana Miloševića već i drugih političkih lidera. Ali je ono uvek bilo i najveći i najdramatičniji izazov za političke aktere u Srbiji. Zato i očigledni pokušaj da se na “konačnom“ rešavanju kosovskog pitanja gradi kult ličnosti Aleksandra Vučića deluje farsično i groteskno. Ali očigledno je da je u njegovoj partiji procenjeno da je došlo vreme da Srbija dobije novog vođu, zato se funkcioneri naprednjaka u svakoj izjavi pozivaju na presudnu i odlučujuću ulogu prvog potpredsednika srpske vlade i glavnog borca protiv korupcije u Srbiji.\nLični oblik vladavine je konstanta srpske politike zato i ne čudi što naprednjaci nastoje da ustoliče upravo na istorijskom dogovoru o Kosovu novog političkog vođu koji već sada ima gotovo apsolutnu vlast. Njemu se pripisuje mesijanska uloga, a on se prikazuje kao novi politički prorok koji se kao novorođeni zastupnik normalne, građanske Srbije javlja kao onaj presudni i neizbežni politički faktor koji svoju već uspostavljenu apsolutnu moć zalaže za spas Srbije.\nPoznato je veoma dobro da politički konvertiti uvek moraju da iskazuju višak strasti, odanosti i političke “doslednosti” u zastupanju ideja protiv kojih su bili dugi niz godina jer moraju da se dokažu u svojoj novoj ulozi i ispovedanju novoprihvaćene političke vere. Aleksandar Vučić je očigledan primer ovakve konvertitske političke prakse koja se sada groteskno ogleda u njegovom gorljivom zalaganju za evropejstvo i normalnu Srbiju. Ovaj politički Savle je u potpunosti prihvatio retoriku Druge, građanske, normalne Srbije i zato ne iznenađuje i podrška koju dobija upravo od njegovih nekadašnjih političkih protivnika za koje je on bio oličenje najgoreg srpskog nacionalizma i populizma.Odavno je već rečeno da je Srbija umorna od lidera, ali danas se sa velikom sigurnošću može reći da je Srbija umorna od političkog konvertitstva, demagogije gaženja elementarnih moralnih i demokratskih načela. Još jednom se pokazuje da Nušić i Domanović nikada ne gube na aktuelnosti.\nPolitička situacija nastala nakon prihvatanja sporazuma iz Brisela pokazala nam je i svu nemoć onih političkih snaga koje pretenduju da predstavljaju patriotski, državotvorni i nacionalno opredeljeni deo naše političke scene. I ovom prilikom su preovladali uskostranački interesi, a pozivanje na formiranje jedinstvenog državotvornog i patriotskog političkog pokreta neće imati nikakvog ozbiljnog odjeka jer sadašnje opoziocione stranke ove političke orijentacije , osim DS i LDP, nastoje da ovu situaciju iskoriste za svoje političke interese i svoje jačanje. Pri tome je ova ideja potpuno medijski marginalizovana i neprestano se dovodi u kontekst mogućeg jačanja desničarskih ideologija, iako pitanje Kosova bi moralo da bude nadpolitičko pitanje i zadire u najvažnija civilizacijska, istorijska i identiteska pitanja srpskog naroda. Ali patriotski i državotvorni pokret se ne može praviti od organizacija kao što su Obraz i Naši ili uz učešće prigodnih i večitih “nacionalnih” radnika koji su svojim srbovanjem naneli više štete srpskom nacionalnom interesu i uspostavljanju racionalno zasnovanog srpskog stanovišta. To su pokazali i protesti koji su održani nakon objavljivanja vesti da je vlada Srbije prihvatila sporazum, a to je bila prava prilika da se krene u formiranje jedinstvenog patriotskog i državotvornog pokreta. Znajući ne samo noviju političku i stranačku istoriju Srbije ne postoje realni izgledi da se ova ideja realizuje u dogledno vreme i na pravi način, jer je propuštena i ova istorijska prilika. Državotvorni i patriotski pokret će sigurno biti stvaran (i već se uveliko stvara) u narednim godinama mimo etablirane i u velikoj meri kompromitovane političe i partijske scene.


Izvršni odbor MMF-a podržao Georgijevu – Bankar.rs\nHome/ANALIZE/Izvršni odbor MMF-a podržao Georgijevu\nIzvršni odbor Međunarodnog monetarnog fonda /MMF/ izrazio je puno povernje u direktora Kristalinu Georgijevu nakon revizije optužbi da je vršila pritisak na osoblje Svetske banke da izmene podatke u korist Kine.\nOdbor je objavio saopštenje o sastancima održanim tokom prošle sedmice zbog postupaka Georgijeve dok je bila direktor Svetske banke zbog čega je pod znak pitanja stavljeno njeno rukovođenje MMF-om.\nGeorgijeva je pozdravila odluku Izvršnog odbora MMF-a i izrazila zadovoljstvo što su se članovi saglasili da su optužbe protiv nje neosnovane.\nOna je prošle sedmice dobila podršku Francuske i drugih evropskih administracija, ali su japanski i američki zvaničnici tražili temeljniji pregled optužbi.\nAmerički ministar finansija DŽenet Jelen je nakon odluke Izvršnog odbora obavestila Georgijevu da će pažljivo nadzirati rad MMF-a i vršiti procenu svih novih činjenica i otkrića, te zatražila pokretanje koraka za jačanje inegriteta podataka i kredibiliteta te institucije\nRezultati istrage advokatske firme “Vilmer Hale” pokazali su da je Georgijeva manipulisala podacima u korist Kine dok je bila na funkciji u Svetskoj banci.\nOdbor za etiku Svetske banke pozvao je advokatsku firmu nakon što je utvrđeno da su kontroverzni nacrti izveštaja kojim se rangiraju zemlje na osnovu obavljanja poslovanja.\nNakon izveštaja advokatske firme, bivši zvaničnik Svetske banke Pol Romer podneo je ostavku.\n“Vilmer Hale” utvrdio je da su Georgijeva, njen saradnik Simeon Đankov i tadašnji predsednik Svetske banke Jong Džim vršili pritisak na osoblje da promene kalkulacije rangiranja Kine kako bi se izbeglo negodovanje Pekinga.\nDo pritisaka na osoblje došlo je u vreme kada su vođeni osetljivi pregovori sa Pekingom u vezi sa povećanjem kapitala Banke.


Magla smanjuje vidljivost, u planinskim predjelima moguća poledica – Radio Feral\nMagla smanjuje vidljivost, u planinskim predjelima moguća poledica\nNiske temperature i vlažan kolovoz pogoduju formiranju poledice, pa iz BIHAMK-a pozivaju vozače na pojačan oprez.\nPosebnu pažnju skreću na puteve u planinskim predjelima, kao i na mostove, vijadukte i prilaze tunelima.\nU kotlinama i uz riječne tokove, vidljivost je smanjena zbog magle, a izdvajaju magistralne puteve: M-16.4 Novi Travnik-Nević Polje, M-16 Kupres-Šujica, M-17 Doboj-Maglaj i M-17 Karuše-Tešanj.\nSkreću pažnju i na učestale odrone, te apeluju na vozače da voze opreznije i podsjećaju da je posjedovanje zimske opreme zakonski obavezno.\n← Danas sunčano vrijeme, u večernjim satima naoblačenje\nBiH postala dio nove rute izbjeglica →\n21/06/2016 Mirza Musanovic 0\n14/06/2016 Mirza Musanovic 0


Kad se OEBS-ov skup pretvori u optuživanje Rusije za propagandu - Sputnjik Srbija\n19:00 26.03.2015 (osveženo 16:19 05.10.2015) Preuzmite kraći link\nMeđunarodna konferencija o bezbednosti i integritetu novinara u regionu, koju je organizovao OEBS u Beogradu, pretvorila se u diskusiju o navodnoj ruskoj propagandi. Dunja Mijatović odbila je da komentariše izjave koje su obeležile današnji skup.\nGovoreći o bezbednosti novinara, predstavnica OEBS-a za slobodu medija Dunja Mijatović navela je Rusiju kao jednu od zemalja u kojoj ubijaju novinare.\nNa konstataciju da je Rusija zemlja u kojoj ubijaju novinare, oštro je reagovala predstavnica Ruske Federacije u OEBS-u zatraživši da Dunja Mijatović razmisli o svojoj odgovornosti.\n„U isto vreme ruski novinari u inostranstvu podvrgnuti su raznim oblicima ugrožavanja bezbednosti i diskriminaciji. Ima brojnih primera, a najsvežiji je petogodišnja zabrana ulaska u Moldaviju direktoru medijske kuće „Rusija danas“ Dmitriju Kiseljevu i autoru filma „Krim. Put kući“, Andreju Kondrašovu.\n„Optužbe protiv ruske Federacije su lažne. U pitanju je primena dvostrukih standarda“, zaključila je predstavnica Rusije u OEBS-u.\nČlan društvene komore Ruske Federacije Maksim Sergejevič naveo je da je tokom sukoba u Ukrajini više od 100 ruskih novinara deportovano.\n„Novinari su bili mučeni, danima držani na niskoj temperaturi bez lekova, a neki od njih su poslati na minska polja gde su stradali“, kaže Sergevič.\nInače, iako je tema međunarodne konferencije OEBS-a bila bezbednost novinara, bombardovanje RTS-a i ubistvo 16 novinara u NATO agresiji, nijednom rečju nije spomenuto. Govorilo se o terorističkom napadu na redakciju časopisa Šarli ebdo, ali je fokus rasprave bio usmeren na potenciranje navodne ruske propagande, a Rusija je apostrofirana kao agresor u sukobu sa Ukrajinom.\nGovoreći o stradanju novinara, član društvene komore Rusije Maksim Sergejevič pitao je zbog čega se na konferenciji ne spominje i bombardovanje RTS-a.\nReplicirajući Sergejeviču, moderatorka skupa Sanja Milinković objasnila je da organizator konferencije nije želeo da posebno izdvaja taj slučaj, jer je tokom rata devedesetih godina bilo novinarskih žrtava na svim stranama.\nDačić: Srbija čvrsto opredeljena za zaštitu novinara\nMinistar spoljnih poslova Srbije i predsedavajući OEBS-a Ivica Dačić izjavio je na konferenciji OEBS-a da je Srbija čvrsto opredeljena za zaštitu bezbednosti novinara i slobode izražavanja što je ključni element istinski demokratskog društva.\nOn je istakao da je nasilje prema novinarima neprihvaljivo i da se mora tretirati kao napad na društvo u celini.\n„Srbija će kao predsedavajuća OEBS-u tokom 2015. pitanje slobode medija i bezbednosti novinara držati visoko među prioritetima organizacije“, rekao je Dačić.\nTasovac: Unapređenje medijske sfere u vrhu prioriteta Vlade Srbije\n„Postojanje vladine komisije za istraživanje ubistava novinara je jedna od ključnih institucija koja pokazuje iskrenu želju vlasti da se rasvetle tamne mrlje naše turbulentne prošlosti“, naglasio je ministar kulture Ivan Tasovac i poručio da će u vrhu prioriteta Vlade Srbije biti unapređenje medijske sfere.\n„Srbija je prošlog avgusta usvojila tri medijska zakona i niz podzakonskih akata, prvi put posle 11 godina i da je njima jasno definisan javni interes, odnosno nužnost pravovremenog informisanja građana Srbije“, tvrdi Tasovac.\npropaganda, novinari, OEBS, Dunja Mijatović


Rodžers priznao: "Curi mi vreme..." - Sportske.net\nRodžers priznao: "Curi mi vreme..."\n25. septembar 2015.\nNije imun menadžer Liverpula na stvari koje se zbivaju oko njega.\nDva trenera glavni kandidati za klupu LiverpulaKlop hoće pred "Kop", ali ima jedan problem!Nema kraja problemima za Liverpul!Bogdan sprečio bruku na ''Enfildu'' - Liverpul prošao na penale!Liga Kup - Arsenalu derbi, sigurni Čelsi i Junajted, drama na ''Enfildu''!\nBrendan Rodžers je profesionalac.\nKritike koje dobija poslednjih dana i nedelja to neće promeniti, niti znače da on nije svestan činjenice da stvari u Liverpulu ne funkcionišu na način na koji je on to zamišljao.\nRemi sa ekipom Noriča, ispraćen neizvesnom pobedom u KUpu nad ekipom iz Lige Dva nakon penala smatraju se nedovoljno dobrim, što je i očekivano.\nU javnosti se odavno krenulo sa spekulacijama, Klop i Anćeloti se pominju kao prve opcije, na spekulacije nije imun ni Rodžers koji je svestan da mu je posao u opasnosti.\n"Kada vodite veliki klub kakav je Liverpul uvek će biti spekulacija u vezi sa vađim poslom, naročito u trenucima kada ne ostvarujete pobede."\n"Mnogo sam bolji menadžer nego što sam bio kada sam pre tri godine došao, ali svestan sam da moram da beležim bolje rezultate kako bih ostao na ovom mestu.", rekao je Rodžers u susret utakmice sa Aston Vilom, koja bi u slučaju lošeg rezultata mogla da bude i njegova poslednja.


Sukobi albanskih i srpskih učenika\nIzvor: B92, 07.Jun.2012, 10:00\nKosovska Kamenica -- U poslednjih desetak dana u opštini Kosovska Kamenica zabeležena tri sukoba između srednjoškolaca srpske i albanske nacionalnosti.\nKako je danas prenela TV "Most" iz Zvečana, trojica učenika Srednje tehničke škole iz Kosovske Kamenice napadnuta su dok su kupovala dokručak u neposrednoj blizini albanskih srednjih škola.\nDirektor srednje Tehničke škole Vojislav Veličković o ovim incidentima obavestio je i školsku upravu i Ministarstvo >> Pročitaj celu vest na sajtu B92 << za Kosovo i Metohiju.\nJedan od napadnutih srpskih srednjoškolaca izjavio je da su ga bez ikakvog povoda napali vršnjaci Albanci u trenutku kada je kupovao užinu.\nOdmah posle napada slučaj je prijavljen kosovskoj policiji, a po rečima regionalnog policijskog portparola Ismeta Hašanija, policijsko prisustvo oko škola posle ovih sukoba je povećano.\n"U poslednjih desetak dana u opštini Kosovska Kamenica zabeležena su tri incidenta među srpskim i albanskim srednjoškolcima, zbog čega je policija pojačala prisustvo oko multietničkih škola", izjavio je Hašani.\nOn je agenciji Beta rekao da policjia te sukobe ne može nazvati međuetničkim.\n"To nisu etnički motivisani incidenti, jer su škole multietničke i deca zajedno uče, takvu boju im ne možemo dati", kazao je Hašani i dodao da je "Kosovska Kamenica opština za primer" i da važi za jednu od sredina na Kosovu sa veoma niskom stopom međuetničkih incidenata.\nOn je rekao da je policiji prijavljena samo jedna svađa među decom i da je istraga u toku.\nInače, Kosovska Kamenica važi za jedan od gradova na Kosovu sa niskom stopom međuetničkih incidenata.


Putin: Rusija ne može da realizuje Južni tok - Informativni internet portal Rume | www.grad-ruma.net\nPutin: Rusija ne može da realizuje Južni tok\nDatum kreiranja utorak, 02. decembar 2014. - 08:40 agencije\nRuski predsednik Vladimir Putin izjavio je u ponedeljak u Ankari da je ta zemlja prisiljena da se povuče iz projekta Južni tok zbog odbijanja EU da podrži izgradnju tog gasovoda, i da će zalihe gasa biti preusmerene drugim korisnicima.\n"Verujemo da je stav Evropske komisije bio kontraproduktivan. Evropska komisija, u stvari, ne samo da nije obezbedila nikakvu pomoć u implementaciji (gasovoda Južni tok) već su, kao što vidimo, prepreke stvarane u njegovom sprovođenju", rekao je Putin, a prenela ruska RT.\n"Pa, ako Evropa ne želi da on bude sproveden, on neće biti sproveden", dodao je Putin na zajedničkoj konferenciji za novinare sa turskim kolegom Redžepom Tajipom Erdoganom.\nRuski gas, kazao je Putin, "biće preusmeren u druge regione u svetu, a to će biti postignuto, između ostalog, kroz promociju i ubrzanu implementaciju projekata u vezi sa tečnim prirodnim gasom".\n"Promovisaćemo druga tržišta i Evropa neće dobiti te zalihe, makar ne od Rusije. Smatramo da to nije u ekonomskom interesu Evrope i da šteti našoj saradnji. Ali to je izbor naših evropskih prijatelja", dodao je on.\nProjekat Južni tok je u fazi kada "izgradnja sistema gasovoda u Crnom moru mora da počne", ali Rusija, kazao je Putin, još nije dobila odobrenje za taj projekat od Bugarske.\n"Ulaganje stotina miliona dolara u gasovod, koji bi morao da se zaustavi kod bugarskih voda, jeste apsurdno, i nadam se da to svako razume", rekao je ruski predsednik.\nOn je ocenio da se Bugarska, odlažući taj projekat koji bi za nju bio profitabilan, "ne ponaša kao nezavisna država".\nPutin je uputio savet bugarskim liderima "da traže odštetu za gubitak profita od Evropske komisije" jer je ta zemlje, kako je rekao, mogla da dobija oko 400 miliona evra godišnje zahvaljujući tranzitu gasa.\nOn je rekao i da je Rusija spremna da sarađuje s Turskom u izgradnji gasnog centra za Južnu Evropu.\nPutin je rekao da će Moskva pojačati isporuke gasa Turskoj i da bi mogla u saradnji sa Turskom da formira centar za zalihe prirodnog gasa na granici sa Grčkom.\nRuski predsednik rekao je i da je ruski naftni gigant Gasprom odlučio da "poveća za tri milijarde kubnih metara" isporuku ruskog gasa Turskoj "kako bi zadovoljio" potrebe te zemlje.\n"Smanjićemo za šest odsto cenu prirodnog gasa od 1. januara", 2015. Turskoj, dodao je.\nPutin je u Tursku doputovao sa delegacijom od deset ministara.\nPovezane teme: Vladimir Putin Južni tok Gasovod Srbija Bugarska


Ganićev advokat: Srbija zloupotrebljava međunarodno pravo :: EMG :: Ekonomske vesti iz regiona\nRegion (12. 06. 2010.)\n12. jun 2010. | 11:53\nNa ročištu održanom u petak pred sudom u Vestminsteru u Velikoj Britaniji o postupku izručenja Srbiji člana ratnog Predsedništva BiH Ejupa Ganića, Ganićev advokat Edvard Ficdžerald optužio je Beograd da zloupotrebljava međunarodno pravo, javljaju sarajevski mediji.\nRočište je održano na zahtev Ganićeve odbrane koja osporava nadležnost suda u Londonu u postupku njegovog izručenja Srbiji.\nFicdžerald je rekao da Srbija mora da dokaže kako se ratni zločini nisu dogodili u sukobu dvaju država, jer je zvanični Beograd u prethodnim procesima pred međunarodnim sudovima tvrdio da se u Bosni i Hercegovini vodio građanski rat, a ne međudržavni.\nPrema rečima Damira Arnauta, člana Ganićevog pravnog tima, moguće je da se britanski sud proglasi nenadležnim, ali i da sud odbaci proces protiv Ganića kao politički motivisan proces i iskorišćavanje sudstva.\nGanić je uhapšen 1. marta na aerodromu u Londonu po zahtevu Srbije zbog sumnje da je počinio ratni zločin nad pripadnicima JNA u Dobrovoljačkoj ulici prilikom povlačenja iz Sarajeva 3. maja 1992. godine, kada je poginulo najmanje 18 vojnika, a 22 ranjeno.\nGlavno ročište u ovom predmetu je zakazano u periodu od 5. do 9. jula.


Kolumne: Živković: Posle pobede na izborima, odmah lustracija i "Sablja" model 2019/20.\nŽivković: Posle pobede na izborima, odmah lustracija i "Sablja" model 2019/20.\nNarodni poslanik Zoran Živković, lider Nove stranke, obratio se na protestu u Beogradu, poručivši da će opozicija, kad pobedi na izborima, morati da sprovede najmanje dve stvari - lustraciju odmah, sutradan, i "Sablju model 2019, 2020. najkasnije".\nBilo je puno laži o tome koliko nas se skupilo, neka televizija Pink je rekla 2100, neka policija je rekla, i RTS je preneo, da je 7.500, a kao čovek koji dugo prisustvuje ovakvim skupovima - mogu reći da je ovo najveći od petog oktobra, rekao je Živković. Moja procena je 35.000, a sada čekam da nas sutra i prekosutra prebroje "tačno", dodao je.\nŽivković je rekao okupljenima da fali šesti oktobar. "Ja sam kriv zbog toga i ima nas još koji smo krivi. Trebalo je tada da završimo posao. Jedan čovek, koji nije među nama, kad bi mogao da nas vidi, vratila bi mu se nada da bi Srbija mogla da bude normalna zemlja", naveo je, a onda se čuo aplauz za ubijenog premijera Zorana Đinđića.\n"Ima nešto što se zove Vučić i što se predstavlja kao predsednik države, što se poredi sa Zoranom Đinđićem. Da je bilo lekarskog pregleda za predsednike, on prvi ne bi prošao", naveo je.\nNakon pobede na izborima za koje ćemo se izboriti da budu zakoniti, moramo da sprovedemo bar dve stvari - već sutradan - lustraciju po zakonu, ali hitno i trajno, rekao je Živković. "I drugo - ponovo se nakotilo svakakvog kriminala u državi... Sablja model 2019, 2020. najkasnije - da počistimo sve đubre koje se nakupilo, da ne budemo grad sa najviše ubistava u regionu".\nŽivković je naveo da dijaloga opozicije sa Vučićem neće biti, jer, kako je naveo, on to ne zaslužuje. Jedino od opozicije s njim može da razgovara Sanda Rašaković Ivić, ona je to po specijalnosti, dodao je. "Njegova budućnost je Padinska skela... Novo pravosuđe će mu pomoći u tome", rekao je.\nŽivković je rekao da traže od EU da više prestane "da pomaže odvratni režim Aleksandra Vučića". "Mi to ne zaslužujemo. Ja sam evrofanatik, ali ova birokratija koja je bila poslednjih nekoliko godina, ne zaslužuje da se zove evropskom birokratijom".\nŽivković ocenjuje da se nada ponovo vratila, dodajući da duh Zorana Đinđića ponovo živi. "Siguran sam da je pobeda pred nama, samo ostanimo odlučni i hrabri", zaključio je ovim rečima svoj govor.


Christian Schmidt o blokadi državnih institucija: "Naći ćemo način da riješimo probleme, ali i ostale stvari, kao što su ekonomska pitanja i evropske integracije"\nChristian Schmidt o blokadi državnih institucija: “Naći ćemo način da riješimo probleme, ali i ostale stvari, kao što su ekonomska pitanja i evropske integracije”\nDodao je da su institucije tu da rade u reakciji na poziv člana Predsjedništva Bosne i Hercegovine Šefika Džaferovića da smjeni Dodika.\nVisoki predstavnik Christian Schmidt danas je na Bledskom forumu izjavio da zbog blokada državnih institucija “građani ne smiju da trpe”.\nProšlo je tačno mjesec dana od preuzimanja funkcija visokog predstavnika od Christina Schmidta. Već na početku mandata institucije Bosne i Hercegovine, koje bi visoki predstavnik treba štititi, nalaze se u ozbiljnoj krizi nakon odluke srpskih stranaka da blokiraju rad državnih institucija.\n“Veoma sam optimističan da ćemo svi zajedno sjesti da razgovaramo i da ćemo naći način da riješimo te probleme, ali i ostale stvari, kao što su ekonomska pitanja i evropske integracije”, rekao je Schmidt.\n“Gospodin Dodik će ili morati promijeniti svoju politiku i postati konstruktivan ili će morati otići sa političke scene. On mora znati da ugrožavanjem države, on ugrožava i Dejtonski sporazum, a da je time ugroženo i ono što je nastalo Dejtonom, a to su entiteti”, rekao je Džaferović nakon jučerašnje sjednice Predsjedništva BiH.\nPrevious article Đonlagić upozorava Dodika i ekipu: “Bez odluke o privremenom finansiranju 7.000 uposlenika iz RS-a neće primiti platu”\nNext article Draško Stanivuković: “Schmidt ne treba smjenjivati Dodika, to zadovoljstvo neka ostavi narodu i nama”


Mobilni telefoni, 14.08.2014, 09:42 AM\nIstraživač Klod Ksiao je u martu ove godine otkrio malver AdThief (poznat i pod nazivom Spad) koji je za samo četiri meseca uspeo da zarazi 75000 jailbreakovanih iOS uređaja i praktično ukrade zaradu od oko 22 miliona reklama.\nU poređenju sa malverima koji ciljaju na Android, malveri za iOS su veoma retki pa ne treba da čudi zbog čega svaki novi malver za Appleove iOS uređaje uvek privuče veliku pažnju.\nAdThief se prvi put pojavio oko 10. decembra prošle godine, a Ksiao ga je otkrio četiri meseca kasnije. S obzirom da Ksiao nije izneo mnogo detalja o svom otkriću, Aksel Apvril, analitičar u kompaniji Fortinet, je odlučila da istraži ovaj slučaj posle čega je objavila svoje nalaze o ovom malveru (pdf).\nMalver AdThief radi samo na jailbreakovanim uređajima, i dizajniran je da napadačima preusmeri prihod od klikova korisnika na reklame na zaraženim uređajima. Malver to postiže implementacijom Cydia Substrate esktenzije tako da svaki put kada korisnik zaraženog uređaja gleda ili klikne na reklamu na zaraženom uređaju, prihod ide napadaču a ne legitimnom programeru ili partneru.\nCydia Substrate je platforma za izmene postojećih procesa koja radi samo na jailbreakovanim iOS uređajima. Ona omogućava malveru izmene reklamnih funkcija i ID programera.\nTehnički gledano, malver ne utiče na korisnika jer su programeri oni koji su na gubitku.\nMalver cilja 15 mobilnih adkitsa (biblioteka softverskih funkcija koju koriste programeri da bi prikazivali reklame u svojim programima), od kojih su većina kineski, ali ima i američkih (AdMob, AdWhirl, Google Mobile Ads) i indijskih (InMobi, Komli Mobile).\nApvril je otkrila i da autor malvera na internetu koristi nadimke “Rover12421” i “zerofile” koji su je doveli do Twitter naloga, bloga i objava na forumima koje pripadaju autoru ovog malvera. Pod nadimkom “zerofile” autor AdThief malvera je ostavio post na jednom forumu u kome je otkrio da je on napisao samo deo koda malvera, kao na primer plug-in za zamenu ID, koji su kasnije poboljšali drugi.\nNa žalost, detalji o tome kako se malver koji je zarazio oko 75000 iOS uređaja širio i inficirao uređaje, i posle dva istraživanja ostaju nepoznati.


Izložba selfija "Delimo naše nasleđe" sutra u Vršcu\nAutor : eVršac dec 06, 2018\nEU info centar i Kulturni centar Vršac, predstavljaju prvu izložbu selfi fotografija o kulturnom nasleđu u Srbiji. Izložba će biti otvorena u petak 7. decembra u 12 h u maloj galeriji Kulturnog centra Vršac, a otvoriće je predstavnica EU info centra Marina Grnja Klaić.\nNa izložbi će biti predstavljeno 20 najoriginalnijih selfija nastalih na putovanjima takmičara po Evropi. Moći će da se pogleda do 14. decembra.\nIzložba je deo obeležavanja Evropske godine kulturnog nasleđa, a selfiji su nastali kao rezultat nagradnog foto-konkursa "Delimo kulturno nasleđe" koji je trajao 16. aprila – 21. maja 2018. godine. Budući da je fotografisanje pametnim telefonima i pravljenje selfija u digitalnom vremenu neizbežno, svrha takmičenja bila je upotreba selfi-manije u promovisanju mesta srpske i evropske kulturne baštine kroz fotografiju.\nOve godine Evropska unija, pod sloganom „Naše nasleđe: gde prošlost susreće budućnost”, obeležava Evropsku godinu kulturnog nasleđa. Tokom 2018. godine, širom Evrope organizovani su mnogobrojni događaji i manifestacije, i pokrenuta serija inicijativa, čiji je cilj da ohrabri građane da otkriju šta je to kulturno nasleđe njihovih gradova, regiona, zemalja i same Evrope.\nPod istim sloganom, Delegacija EU u Srbiji i EU info mreža (EU info centar Beograd i EU info kutci u Nišu i Novom Sadu) organizuju kampanju promocije kulturnog nasleđa koja traje tokom čitave godine. Više od 40 događaja u Beogradu, Novom Sadu, Nišu, Novom Pazaru i drugim gradovima biće organizovano tokom kampanje čiji je cilj da se mesta od značaja za kulturno nasleđe približe građanima, pojača svest o zajedničkom kulturnom nasleđu i ojača osećaj pripadnosti zajedničkom evropskom prostoru.\napr 22, 2019 7837 Hronika\napr 29, 2019 5315 Hronika\napr 25, 2019 4375 Vesti\napr 30, 2019 4210 Vesti\nmaj 11, 2019 3214 Vesti\nmaj 07, 2019 2471 Vesti\nmaj 04, 2019 2471 Vesti\nmaj 07, 2019 2399 Vesti\napr 24, 2019 2293 Vesti\nmaj 12, 2019 2222 Vesti\nmaj 02, 2019 1765 Vesti\napr 29, 2019 1715 Vesti\nmaj 06, 2019 1645 Vesti\napr 25, 2019 1626 Vesti\napr 25, 2019 1616 Vesti\nmaj 03, 2019 1181 Vesti\napr 26, 2019 1177 Vesti\napr 22, 2019 1091 Sportske vesti\nmaj 09, 2019 1090 Vesti\napr 24, 2019 1022 Vesti\nmaj 03, 2019 982 Vesti\nmaj 02, 2019 941 Vesti\napr 24, 2019 922 Vesti\nmaj 06, 2019 917 Vesti\nmaj 06, 2019 869 Kultura\napr 26, 2019 869 Vesti\nmaj 08, 2019 825 Video\nmaj 13, 2019 750 Vesti\nmaj 05, 2019 748 Sportske vesti\napr 24, 2019 734 Kultura\napr 23, 2019 703 Vesti\nmaj 07, 2019 694 Vesti\nmaj 04, 2019 661 Kultura\nmaj 08, 2019 640 Kultura\nmaj 03, 2019 640 Sportske vesti\nmaj 10, 2019 638 Vesti\nmaj 06, 2019 637 Vesti\napr 29, 2019 632 Vesti\nmaj 02, 2019 621 Kultura\nmaj 08, 2019 620 Vesti\nmaj 10, 2019 610 Kultura\nmaj 09, 2019 602 Kultura\napr 23, 2019 586 Vesti\nmaj 08, 2019 582 Vesti\napr 23, 2019 575 Kultura\napr 23, 2019 563 Sportske vesti\napr 24, 2019 558 Kultura\napr 30, 2019 549 Vesti\nmaj 09, 2019 518 Sportske vesti\napr 25, 2019 512 Vesti\napr 24, 2019 506 Vesti\nmaj 07, 2019 501 Vesti\napr 26, 2019 474 Vesti\napr 22, 2019 463 Sportske vesti\nmaj 13, 2019 462 Vesti\nmaj 11, 2019 452 Vesti\nmaj 07, 2019 451 Kultura\napr 23, 2019 449 Vesti\nmaj 09, 2019 444 Kultura\napr 29, 2019 444 Vesti\nmaj 01, 2019 442 Kultura\nmaj 08, 2019 437 Vesti\napr 25, 2019 436 Sportske vesti\napr 22, 2019 431 Vesti


pravilnik Архиве - Domaćinska kuća\nMinistarstvo poljoprivrede, šumarstva i vodoprivrede donelo je Pravilnik o uslovima za izradu projekta pretvaranja neobradivog u obradivo poljoprivredno zemljište. Ovim pravilnikom bliže se propisuju uslovi\nMinistarstvo poljoprivrede objavilo je Pravilnik o podsticajima za investicije u fizičku imovinu poljoprivrednog gazdinstva kroz podršku podizanja višegodišnjih proizvodnih zasada vinove loze. Ovim pravilnikom bliže\nMinistarstvo poljoprivrede, šumarstva i vodoprivrede donelo je Pravilnik o izmenama pravilnika o korišćenju podsticaja za organsku biljnu proizvodnju. Izmenama Pravilnika podsticaji koji se ostvaruju za\nMinistarstvo poljoprivrede, šumarstva i vodoprivrede objavilo je plan IPARD javnih poziva za 2020. godinu. Ovaj plan okvirno definiše šta će od poziva biti objavljeno u\nMinistarstvo poljoprivrede donelo je pravilnik o izmenama pravilnika o podsticajima za nabavku novog traktora. Reč je o domaćim traktorima, proizvedenim u Srbiji ili modelima koji\nOd 1. marta počinje sa primenom pravilnik o proizvodnji i prometu malih količina hrane biljnog porekla, kojim će poljoprivrednim gazdinstvima biti omogućeno da legalno prerađuju\nDonet Pravilnik o proizvodnji i prometu malih količina hrane biljnog porekla Ministarstvo poljoprivrede, šumarstva i vodoprivrede, donelo je PRAVILNIК O PROIZVODNJI I PROMETU MALIH КOLIČINA\nKako će se obelažavati jaja\nSvako jaje koje se pakuje od 1. januara mora biti obeleženo na način koji je propisan Pravilnikom o kvalitetu jaja, čija je primena počela 1.\nMinistarstvo poljoprivrede, šumarstva i vodoprivrede donelo je Pravilnik o maksimalnim koncentracijama određenih kontaminenata u hrani. U Pravilniku se navodi da se maksimalne koncentracije određenih kontaminenata


Glavni iranski nuklearni pregovaracc Ali Laridzzani i visoki predstavnik za spoljnu politiku EU Havijer Solana izjavili su danas da je postignut napredak u pregovorima koji imaju za cilj da se izbegne uvodjenje sankcija Iranu zbog spornog nuklearnog programa te zemlje.\n"Razgovarao sam visse od sedam sati sa doktorom Laridzanijem. Sasatanak je bio koristan, jer smo razjasnili neke prethodne nesporazume", kazao je Solana\n"Ostvarili smo konstruktivan napredak i saglasili smo se o mnogim pitanjima."\nKrajem avgusta istekao je rok iz Rezolucije Saveta bezbednosti kojom se predvidaju sankcije u sluccaju da Teheran ne odustane od obogaccivanja uranijuma.\nSolana i Laridzzani su najavili da che se ponovo sastati naredne sedmice.\nTalibani su preuzeli odgovornost za ubistvo guvernera avganistanske provincije Paktija Hakima Tanivala. On, njegov neccak i telohranitelj stradali su napadu bombassa samoubice ispred ulaza u ured guvernera.\nIstovremeno, NATO je saopsstio da je u sadejstvu sa avganistanskom vojskom ubijeno 94 talibanskih pobunjenika na jugu Avganistana.\nPoslednja akcija je deo operacija Meduza, koja je zapoccela 2. septembra u cilju suzbijanja Talibana na tom podruccju.


Najprodavaniji električni automobili u Australiji 2021 – to nisu Tesla – Danasnje\nHome/Automobili/Najprodavaniji električni automobili u Australiji 2021 – to nisu Tesla\n0 42,026 2 minuta citanja\nPodaci koje je objavila Federalna komora automobilske industrije (FCAI) prošle nedelje otkrivaju da je prodaja električnih vozila (EV) nastavila da obara rekorde u Australiji 2021. godine, sa 5149 potpuno električnih automobila koji su stigli do lokalnih prilaza.\nDok ta cifra čini samo 0,5 odsto svih novih automobila prodatih u Australiji prošle godine, ona je za 191,1 odsto više u odnosu na 1769 električnih automobila prijavljenih kao prodatih u 2020 – sa 0,7 odsto tržišnog udela tržišta električnih vozila u decembru 2021. pokazuje da je prodaja na gore.\nMeđutim, dobro je dokumentovano da FCAI-ov broj ne uključuje američkog lidera električnih vozila Teslu, koji javno ne objavljuje podatke o prodaji u Australiji – uprkos tome što je prodao čak 10.000 automobila u Australiji, prema nekim procenama.\nDok se veruje da je Tesla Model 3 očigledan lider u prodaji, iza njega je sve veći broj vozila sa nultom emisijom iz niza proizvođača automobila, koja se takmiče u različitim segmentima i cenama – čak 19, u odnosu na 10 ovih vreme prošle godine. Evo kako su se prodavali.\nNajjeftiniji električni SUV u Australiji, po ceni od 44.990 dolara za automobile, u 2021. godini bio je vodeći među električnim automobilima koji nisu proizvedeni od Tesla, sa 1388 primeraka prodatih tokom godine (ili 80 samo u decembru). Ova cifra za celu godinu čini 7,5 odsto ukupne prodaje MG ZS u Australiji prošle godine.\nNakon 531 prodaje za ovu godinu je Porsche Taican – lansiran krajem februara – uprkos tome što je najskuplje električno vozilo u Australiji, sa osnovnom cenom skoro četiri puta većom od prvoplasiranog (bez Tesle) MG.\nTaican je takođe zaslužio titulu Porscheovog trećeg najprodavanijeg modela, nadmašivši 911 (428 prodaja), 718 Caiman (147), 718 Bokster (109) i Panamera (48) – ali se ne može meriti sa najprodavanijim modelom srednje veličine Macan (2328) i veliki Caienne (837, i karavan i Coupe) SUV.\nVolvo je lansirao svoj KSC40 Recharge Pure Electric mali SUV u avgustu – i dok je prošle godine prijavljeno da je prodato samo 207 primeraka, proizvođač automobila trenutno drži banku narudžbi „u visokim sedam stotina“ (i raste), sa celim modelom Rasprodata je alokacija za Australiju za 2022.\nVolvo-ov broj isporuke deli Mercedes-Benz EKA slične veličine (367 automobila od lansiranja u junu) i Lekus UKS300e (43 od lansiranja u novembru).\nOčekivani Hiundai Ionik 5 bio je na vrhu prodajnih lista koje nisu proizvedene od Tesla EV samo u decembru 2021. – verovatno rezultat velike serije automobila koja je stigla u zemlju, kao deo početne runde narudžbi – dok su ostala Hiundai električna vozila, Kona (505) i Jonik (338) zauzeli su treće i šesto mesto (izuzevši Teslu).\nNa dnu liste nalazi se BMV iKs sa 35 prodaja (iako je bio u prodaji tek u novembru/decembru), Lekus UKS300e (43 prodaje, lansiran u novembru), Jaguar I-Pace (sa 44 prodaje u 2021, iako na prodaje od 2018.), i stari Renault Kangoo ZE (45), koji bi trebalo da bude zamenjen potpuno novim modelom do kraja ove godine.\nLjubitelji električnih automobila mogu primetiti izostavljanje novog kineskog brenda BID sa ove liste. Iako se procenjuje da je prodala približno 65 automobila u Australiji 2021. godine, kompanija ne objavljuje podatke o prodaji za VFACTS izveštaje industrije – a njeni širi planovi za uvođenje u Australiju se stalno menjaju.\nOva godina će biti domaćin lansiranja niza novih automobila, SUV-ova i komercijalnih vozila, od dugo očekivanog dolaska Kia EV6 srednjeg SUV-a u narednim nedeljama, do Tesla Model I, verovatno negde u prvoj polovini 2022.\nKineski brend BID takođe treba da lansira prvi u izboru proizvoda nove generacije – mali SUV Iuan Plus – kome će se pridružiti Ora Good Cat iz kineskog sunarodnika Great Vall Motors (GVM) i ažurirani MG ZS EV.\nAustralijski automobilski brend broj jedan Tojota treba da predstavi svoje prvo masovno proizvedeno električno vozilo, BZ4Ks, krajem godine.


Ako dug Srbije bude rastao, ponoviće se 2014.! | Sremska Mitrovica - Info\nAko dug Srbije bude rastao, ponoviće se 2014.!\nAko bi se zaduživanje Srbije nastavilo, u jednom trenutku bilo bi potrebno vršiti uštede i naglo smanjivati deficit, što bi „u ekstremnoj situaciji moglo da bude ponavljanje 2014. godine“, izjavio je predsednik Fiskalnog saveta Pavle Petrović.\nKaže da se Srbija zadužuje za tri i po milijarde evra umesto planiranih milijardu, što je predviđeno rebalansom budžeta.\nRebalans je povećao je manjak u kasi za dve milijarde evra da bi se uvele nove antikrizne mere, ali to će dovesti i do povećanja javnog duga na 60 odsto BDP-a Srbije, govori Petrović.\nOd te dodatne dve milijarde, polovina je opravdana a druga polovina je mogla da izostane, kaže predsednik Fiskalnog saveta.\n„Sama veličina duga, s obzirom da je kriza, ne može da se uzme da je izuzetno velika. Ono što nije dobro je ta uzlazna tendencija duga“, objašnjava on.\nKaže da su Vlada i Skupština Srbije uprkos upozorenjima Fiskalnog saveta odlučile da povećaju plate u državnom sektoru, „što je bilo neopravdano“, a to povećanje je rebalansom budžeta predviđeno na sedam posto.\nRelated Items:dug, ekonomija, Featured2, srbija


Prvo što je izustio juče nešto posle 14 časova, nakon izlaska u klupskoj trenerci iz carinske zone na Aerodromu “Nikola Tesla”, bilo je upućeno na adresu okupljenih novinara, fotoreportera i kamermana:\n- Mnogo vas ima.\nVezni fudbaler, koji se na “Marakanu” vratio prošlog leta kao veliko pojačanje, pokušao je zatim u kratkim crtama da obrazloži rastanak sa ekipom.\n- Video sam da su se u medijima pojavile izjave predsednika i šefa stručnog štaba. Odluka kluba je da se vratim sa priprema iz Antalije u Beograd i stvarno nemam više šta da dodam. Sačekaću sedam dana, da se ekipa vrati iz Antalije, pa ću razgovarati sa rukovodstvom. Mogu da kažem samo da mi je veoma žao zbog svega što se izdešavalo - rekao je Milovanović, da bi se portparol kluba Marko Nikolovski nadovezao sa željom da završi svaku dalju komunikaciju: “Nema pitanja, bila je to službena izjava. To je sve”.\nMilovanović, međutim, nije bežao od zainteresovanih predstavnika medija, ali je kroz odgovore dao samo argumente za dalje spekulacije na temu sukoba sa klubom, kao i nagoveštaje za sve ono što se “valja iza brda”.\nMilovanović i pored očiglednog nezadovoljstva zbog poslednjih dešavanja nije hteo da upire prstom ni u koga, a na pitanje kako komentariše obrazloženje rukovodstva da mu je uručena povratna karta, jer se svojim odnosom prema obavezama ogrešio o klupsku disciplinu, kratko je odgovorio:\n- Žao mi je što je klub izašao u javnost sa takvim saopštenjem.\nNa kraju, nije hteo da otkrije ni da li je novac, odnosno neispunjavanje finansijskih obaveza prema njemu, razlog za poslednja dešavanja u Turskoj, već je samo uz blagi osmeh i spuštenu glavu procedio kroz zube:\n- Nemam komentar, neću to da komentarišem.\nDejan Milovanović je dete Crvene zvezde i sin Đorđa Milovanovića - Đoke Bombe, jednog od nekadašnjih asova crveno-bele porodice.\nU prvom periodu igranja za crveno-bele zabeležio je 155 mečeva i dao 17 golova, usput je zadužio i kapitensku traku, ali mu taj detalj u ovom slučaju nije bio mnogo od koristi.\nPosle sedam godina provedenih u prvom timu Crvene zvezde, 2008. godine potpisao je ugovor sa francuskim Lensom, ali se nije najbolje snašao, pa se posle dve sezone i četrdesetak odigranih utakmica vratio u klub u kojem je odrastao.\nJesenas nije pružao igre na nekadašnjem nivou, po sopstvenom priznanju imao je i nekoliko kilograma više, ali je uspeo da zabeleži 13 nastupa i postigne dva gola.\nNa početku priprema za prolećni deo sezone bilo je očigledno da Milovanoviću ne nedostaje motiv da se dokaže novom šefu stručnog štaba Prosinečkom, sva dešavanja išla su u tom pravcu da će navijači crveno-belih ponovo gledati nekadašnjeg kapitena na visokom nivou, međutim, problemi koji nisu od juče, verovatno će njegovu i Zvezdinu priču odvesti u drugom pravcu.Sukob crveno-belih i igrača koji je stigao na pozajmicu iz Lensa nastao zbog neispunjenja ugovornih obaveza, mada čelnici kluba tvrde drugačije.


Учење од куће за ученике који раде по Индивидуалном образовном плану – ОШ Бошко Буха\nKako bi se nastavio proces nastave i učenja u vanrednim okolnostima, Ministarstvo prosvete, nauke i tehnološkog razvoja izradilo je obaveštenje za roditelje i uputstva za sve škole, koja sadrže korake i načine kojima se ostvaruje učenje na daljinu, korišćenjem raspoloživih digitalnih tehnologija i ranije pripremljenih alata.\nKao i svi programi nastave i učenja i ovakva vrsta rada se odnosi na sve učenike uključene u obrazovno-vaspitni sistem, a škole u obavezi da u operativnim planovima rada predvide i učenje na daljinu sa učenicima koji rade po Individualnom obrazovnom planu (IOP).\nNeophodno je da nastavnici izrade posebne prilagođene materijale za đake kojima je potreban struktuiran individualizovan pristup u radu (IOP-1, IOP-2 i IOP-3) i da ih učine dostupnim učenicima na način koji dogovore sa roditeljima. U skladu sa potrebama učenika koji radi po individualizovanom obrazovnom planu priprema se sadržaj, uputstvo za učenje i dogovara način dobijanja povratne informacije, kako bi se pratilo napredovanje učenika i obezbedila dodatna podrška.\nZbog specifičnih potreba učenika i njima odgovarajućih načina učenja, ograničena je upotreba digitalnih obrazovnih platformi, a na nastavnicima je da načelo „obrazovanje za sve“ sprovede na korektan način u skladu sa mogućnostima u aktuelnoj situaciji.\nVrlo bitan element podrške u novonastaloj situaciji je psihološka podrška roditeljima dece koja rade po IOP-u, jer su ove porodice u kriznim vremenima još osetljivije. Ovu vrstu podrške mogu da pruže razredne starešine, nastavnici i psihološko-pedagoške službe u telefonskom kontaktu sa roditeljima ili putem elektronske pošte.\nZa specijalne škole, priprema se dodatno uputstvo i sadržaji koji mogu biti od koristi u izradi operativnog plana rada, dok su za decu migrante koji se nalaze u prihvatnim centrima, uz podršku Komesarijata za izbeglice, obezbeđeni televizori i računari preko kojih učenici mogu da prate predavanja na RTS 3 i obrazovnih platformi.


Vladimir Zlatanović pred početak završnog turnira: Uz pomoć Čačana možemo da završimo sezonu bez poraza! - Košarkaški klub Borac - Čačak\nKadetski tim Borca u petak kreće u pohod na novu titulu prvaka države. Ne treba dovoditi u sumnju, tim Vladimira Zlatanovića je u ligaškom delu sezone pokazao koliko zna, može i vredi, pa sa pravom slovi za najozbiljnijeg favorita za šampionski pehar.\nU ligaškom delu sezone tim iz grada na Moravi je bio zaista impresivan. Uspeo je da pobedi 22 puta, a da za to vreme ne pretrpi nijedan poraz. To je uspeh kojim malo ko može da se pohvali i sam po sebi svedoči o silini mladih Čačana.\nDa je iza kadetske selekcije čačanskog kluba fenomenalna takmičarska godina saglasan je i trener tima Vladimir Zlatanović.\n,,Iza nas je sezona koju niko nije uspeo da ostvari, barem kako mi se čini. Ostvarili smo 22 pobede, a nismo poraženi. Samo to govori o rezultatima naših mladih momaka. Napravili su nešto zaista neverovatno“, smatra trener kadeta Borca.\nDokaz da se u kadetskom timu dobro radi jeste podatak da su čak četiri igrača nedavno dobila poziv u nacionalni tim.\n,,Kada se napravi neki zapažen timski rezultat, postavi se pitanje i da li se stvaraju dobri igrači. Možemo da se pohvalimo da su već četiri kadetska igrača, rođeni 2005. godine, dobili poziv za reprezentaciju. A tek treba da uslede pozivi za momke rođene 2006. i 2007. godine. To govori da će više od 50 procenata tima zakoračiti u reprezentativne vode. Tako da možemo da se pohvalimo i dobrim rezultatom, ali i stvaranjem dobrih košarkaša“, rekao je Zlatanović.\nSvu svoju energiju Borac je preusmerio na pripremu završnog turnira, koji će ovog vikenda biti odigran u gradu na Moravi.\n,,Moramo zaboraviti šta se dešavalo tokom trajanja lige, kako bismo se posvetili isključivo završnom turniru. Ali uzimajući u obzir da smo igrali juniorski završni turnir sa pola kadetskog tima, neće nam biti lako, jer ćemo za 10 dana potencijalno odigrati čak šest utakmica. Takođe, imamo bolesnih i povređenih igrača, tako da nam je glavni zadatak da ih oporavimo do petka“, dodao je Zlatanović.\nNema sumnje, Borcu će biti potrebna velika pomoć čačanske publike.\n,,Nadam se da će čačanska publika, koja sa pravom nosi titulu najboljeg poznavaoca košarke u Srbiji i regionu, prepoznati trenutak i da će na našim utakmicama ispuniti halu. Uz pomoć Čačana možemo da probamo da ostvarimo ono što niko nije, odnosno da sezonu završimo bez poraza“, kazao je trener Čačana.\nPrvi izazov mladi Čačani će imati protiv komšija iz kraljevačke Sloge (petak, 12:30, dvorana kraj Morave).\n,,Pred nama je završni turnir, gde je svaka utakmica eliminaciona, tako da će postojati određeni pritisak. Ali se nadam da ćemo sve to prevazići, da ćemo se skupiti, pružiti svoj maksimum, pa da ćemo se plasirati u polufinale. Tamo će nas čekati Crvena zvezda ili Partizan, dva dobra tima. Ipak, uz pomoć sugrađana možemo do dobrog rezultata“, završio je Vladimir Zlatanović.\nBorac,dvorana kraj Morave,KK Sloga,Triglav kadetska liga Srbije,Vladimir Zlatanović,završni turnir


Šampion Rusije bez važnog defanzivca u narednih mesec dana! - Sportske novosti\nNaslovna Povrede i suspenzije Šampion Rusije bez važnog defanzivca u narednih mesec dana!\nŠampion Rusije bez važnog defanzivca u narednih mesec dana!\nAktuelni šampion ruske fudbalske Premijer Lige, moskovski Spartak, mogao bi da ima mnogo problema u defanzivnom redu tokom narednog perioda, pošto će zbog povrede rebara morati da pauzira iskusni Dmitrij Kombarov, koji je verovatno jedan od najvažnijih igrača ”crveno-belih” na tom delu terena.\n30-godišnji fudbaler je povredu zaradio tokom meča 18. kola ruskog prvenstva protiv ekipe Zenita nakon jednog oštrijeg duela sa napadačem gostiju, Emilijanom Rigonijem. Nakon analiza utvrđeno je da je Kombarov doživeo prelom devetog rebra, zbog čega će morati na pauzu koja se procenjuje na oko mesec dana.\nIskusni levi bek i ove sezone predstavlja jednu od najvažnijih karika u lancu zvanom Spartak Moskva, s’ obzirom da je ostvario ukupno 24 nastupa, kao i 4 asistencije.\nPrethodni tekstZanimljive činjenice o Svetskom prvenstvu u Rusiji\nSledeći tekstKazahstanski gigant čuva svog trenera!


Odobreni radovi na sanaciji Delovođine zgrade prema ulici Prvog srpskog ustanka i pešačkoj zoni u Palanci\nZgrada prema Trgu Heroja mora biti srušena. Vlasnici stanova i lokala formirali Stambenu zajednicu i dobili dozvolu za radove, koji se već obavljaju\nProblem urušavanja Delovođine zgrade u centru Palanke je i dalje aktuelan. Krov na delu zgrade se urušio krajem prošle godine, a s obzirom da je ovaj objekat pod nadzorom Zavoda za zaštitu spomenika kulture u Smederevu, stručne Komisije su nadležne da donesu konačnu odluku o rušenju ili saniranju. Ta odluka je prvobitno predvidela rušenje kompletnog objekta.\nIpak, u saradnji sa Zavodom za zaštitu spomenika kulture, sudski veštaci-statičari su procenili da je na zgradi prema ulici Prvog srpskog ustanka i peščkoj zoni moguće obaviti radove i sanacijiu i da je ona u tom slučaju bezbedna za stanovanje i korišćenje. Ovo nam je potvrdio Zoran Stojkovac, Opštinski pravobranilac i naglasio da je, prema stručnom nalazu, druga zgrada ili drugi deo zgrade, prema Trgu Heroja, nebezbedan i da je jedino rešenja rušenje.\nOvih dana primetno je da se na zgradi prema ulici Prvog srpskog ustanka, koji nije bio direktno ugrožen prilikom oštećenja, radi na sanaciji krova. Opštinski pravobranilac ističe da su, nakon odluke Zavoda za zaštitu spomenika kulture i lokalne samouprave, vlasnici stanova i lokala formirali Stambenu zajednicu, izabrali predsednika, odnosno upravnika, čime su se stekli zakonski preduslovi za investiciono održavanje i sanaciju zgrade.\nPredviđeno je da vlasnici stanova i lokala, njih šest, koji su formirali Stambenu zajednicu, mogu da obave poslove saniranja krova, oluka, podnog prostora i fasade, koja mora biti u skladu sa pređašnjom, kao spomenik pod zaštitom državnih instanci


Fakultet za hotelijertsvo i turizam Univerziteta u Kragujevcu obeležio deset godina postojanja - Glas Šumadije\nNaslovna > Društvo > Fakultet za hotelijertsvo i turizam Univerziteta u Kragujevcu obeležio deset godina postojanja\n04/06/2021 04/06/2021 568Ostavi komentar na Fakultet za hotelijertsvo i turizam Univerziteta u Kragujevcu obeležio deset godina postojanja\nFakultet za hotelijertsvo i turizam u Vrnjačkoj Banji Univerziteta u Kragujevcu ove godine obeležava deceniju od osnivanja. Tim povodom upriličena je Svečana akademija kojoj su prisustvovali rektor Univerziteta u Kragujevcu, prof. dr Nenad Filipović, predstavnici akademske zajednice, Ministarstva prosvete, nauke i tehnološkog razvoja, Ministartstva trgovine, turizma i telekomunikacija RS, lokalnih samouprava. U ime grada Kragujevca svečanosti je prisustvovao predsednik Skupštine grada Miroslav Petrašinović.\nStudijske programe, koncipirane po uzoru na vodeće evropske fakultete pohađa preko hiljadu studenata, a rezultati uspeha su kadrovi koji sa diplomom ovog fakulteta ne čekaju na posao, ni u u zemlji ni u svetu.\nTagovi: Fakultet za hotelijertsvo i turizam u Vrnjačkoj Banji Kragujevac Miroslav Petrašinović rektor dr Nenad Filipović Univerzitet u Kragujevcu Vrnjačka Banja


Stop zlostavljanju napuštenih pasa Apatina\nNa osnovu člana 56. Ustava Republike Srbije mi, dolepotpisani građani grada Apatina (i svi ostali kojima je stalo da se prekine sa zlostavljanjem napuštenih pasa)pokrećemo peticiju ukojoj zahtevamo od navedenih nadležnih organaRepublike Srbije i opštine Apatin PREKID saradnje saZoohigijenom u Kuli i njihovih sledećih nabrojanih aktivnosti:1. Svaki mesec odvođenje istih pasa lutalica nasterilisanje (onih pasa koji su već sterilisani),2. Maltretiranje istih tih pasa tako što se ophode premanjima n\nSve vreme 107 68\nSve vreme 3619 3418\nŠirom Srbije i Balkana,postoji mnogo ljudi koji vole Kpop i korejske drame. Međutim,kao što već mnogi znaju,u Srbiji kpoperi (fanovi),jako teško dolaze postera,sličica,časopisa,iliti uopšteno,kpop materijala. Mnogi kupuju sa strane,tipa EBay ili Amazon,ali to se ne isplati toliko,dok drugi moraju biti zadovoljni sa sopstvenim štampanjem postera,ili kupovinog HEJ! časopisa,u kom naravno nema u svakom broju,ili ima ali je to opet neka sitnica,jer,razume se,jedan kvalitetan žanr muzike,ne može stat\nSve vreme 539 413\nSve vreme 107 81\nSve vreme 1339 1255\nSve vreme 3777 3369\nSve vreme 56 51


Oleg Meljničenko: Proteste u Belorusiji organizovale su zapadne zemlje, uključujući SAD | Hronika\nPočetna strana > Hronika > Oleg Meljničenko: Proteste u Belorusiji organizovale su zapadne zemlje, uključujući SAD\nAkcije protesta u Minsku i drugim beloruskim gradovima organizovale su zapadne zemlje, uključujući Sjedinjene Američke Države, kako bi se uzdrmale unutrašnju situaciju u Belorusiji, izjavio je ruski senator Oleg Meljničenko za Sputnjik.\nNakon zatvaranja biračkih mesta 9. avgusta u mnogim beloruskim gradovima počeli su neodobreni masovni protesti. Demonstranti u centru Minska postavili su barikade od kanti za smeće. Policija je ispalila suzavac, vodene topove i šok-bombe na njih i potisnula demonstrante iz centra grada.\n:\tVaršava: Huligani napali petardama i bakljama demonstrante na protestu protiv potpune zabrane abortusa, policija intervenisala šok bombama, suzavcem i silom